url: =Thukhente 4 | Siantongluan\nEhud a sih khit ciangin Topa muhna-ah Israel mite a sia gamta kik uh hi.\nTua ciangin Topa in Hazor-ah a uk, Kanaan kumpipa Jabin khutsungah amaute a pia hi. Ama galkapte a ukpa pen, Harosheth-ha-goiim-ah a teng Sisera ahi hi.\nTua ciangin Israel mite huhna a ngen dingin Topa tungah a kiko uh hi. Bang hang hiam cih leh amah in sik leeng za kua nei a, Israel mite kum sawmnih sung nakpi takin gim a pia hi.\nTua hun lai-in Lappidoth zi kamsang numei Deborah in Israel-te thu khen hi.\nTuanu, Efraim mualtung gamsung Ramah leh Bethel kikal nisuhkung nuai-ah tu zel a, thu a khensak dingin ama kiangah Israel mite hong pai uh hi.\nAmah in mi sawlin Naftali gam Kedesh panin Abinoam tapa Barak samsakin ama kiangah, "Topa, Israel-te Pasian in nang thu hong pia-in, Pai in, Tabor Mual-ah na mite khawm in la, Naftali minam leh Zebulun minam panin mi tul sawm bang la in hong ci hilo ahi hiam?\nKeimah in Jabin galkapmang Sisera, Kishon gunah nang hong dawntuah dingin a leengte leh a galkapte tawh ka kaikhia ding a, na khutsungah amah kong pia ding hi, hong ci hi," a ci hi.\nBarak in ama kiangah, "Kei na hong zuih ding leh, ka kuan ding hi. Ahih hangin kei tawh nong kuan kei ding leh, ka kuan kei ding hi," a ci hi.\nTua ciangin amah in, "Nang tawh kong kuan taktak ding hi. Ahi zongin gualzawhna pen nangma min thanna ding hilo ding hi. Bang hang hiam cih leh Topa in numei khat khutsungah Sisera pia ding hi," a ci hi. Tua ciangin Deborah dingin Barak tawh Kedesh-ah pai hi.\nBarak in Kedesh-ah Zebulun minam leh Naftali minamte a sam hi. Ama kiangah mihing tul sawm bang kuanto uh a, amah tawh Deborah kuanto khawm hi.\nTu-in Moses zi sanggampa Hobab suanlekhak Ken mite sung panin Ken mi Heber paikhia a, Kedesh kianga Zaanannim-a tawsaw ciang pekah a puanbuk a lam hi.\nAbinoam tapa Barak, Tabor Mual-ah paito khin, ci-in Sisera kiangah a kigen ciangin,\nSisera in a leeng khempeuh, sik leeng za kua, leh ama kianga om mi khempeuh, Harosheth-ha-goiim panin Kishon gunah a samkhia hi.\nTua ciangin Deborah in Barak kiangah, "Pai in! Bang hang hiam cih leh Topa in na khutsungah Sisera hong piak ni ahi hi. Na mai-ah Topa pai hilo ahi hiam?" a ci hi. Tua ahih ciangin mihing tul sawm bang in zui-in Tabor Mual panin Barak a paisuk hi.\nTopa in Barak mai-ah Sisera leh a leengte khempeuh a taisak hi. Tua ciangin Sisera a leeng tung pan tuakin a khe-in a tai hi.\nBarak in Harosheth-ha-goiim ciangdong a leengte leh a galkapte delh a, Sisera galkapte khempeuh namsau tawh kithatin beimang uh a, mi khat zong suaktalo hi.\nAhih hangin Sisera, Ken mi Heber zi Jael puanbukah a khe-in a tai hi. Bang hang hiam cih leh Hazor kumpipa Jabin leh Ken mi Heber innkuante kilem uh hi.\nSisera a dawn dingin Jael hong pusuakin ama kiangah, "Hong kihei in, ka topa aw, kei lamah hong kihei in; lau kei in," a ci hi. Tua ahih ciangin ama puanbukah Sisera hong pai a, tuanu in sualphah puan khat tawh amah na khuh hi.\nAmah in tuanu kiangah, "Hong thum ing, dawn ding tui hong pia in; bang hang hiam cih leh ka dangtak hi," a ci hi. Tua ahih ciangin amah in bawngnawi koihna savun thawl hongin dawnsakin amah a khuhkik hi.\nAmah in tuanu kiangah, "Puanbuk kongah ding in la, mi khatpeuh hong pai-in na kiangah, Hih lai-ah mi khatpeuh a om hiam? hong cih leh, Om kei, na ci in," a ci hi.\nAhih hangin Heber zi Jael in puanbuk khetphim khat la a, a khutah sek khat tawi-in ama kiangah damtakin pai a, a gimluatna hangin ihmucipin a om laitakin a khetphim in lei a bat dongin a paangah a khensuk hi. Tua ciangin Sisera a si hi.\nEn in, Barak in Sisera hong delh ciangin amah a dawn dingin Jael hong pusuakin ama kiangah, "Hong pai in, na mi zon kong lak ding hi," a ci hi. Tua ahih ciangin tuanu puanbuk sungah amah hong pai hi. Tua lai-ah Sisera a paangah puanbuk khetphim tawh a si-in na om hi.\nTua ahih ciangin tua ni-in Israel mite mai-ah Pasian in Kanaan kumpi Jabin nuaisiah hi.\nIsrael mite in Kanaan kumpipa Jabin a suksiat matengin Kanaan kumpipa Jabin tungah thuak hak semsem uh hi.


timestamp: atn

url: =Makai Leh Hehna. Agelh ~ Lian Muan Kim - Laibu Saal\nHome > Thuluui/Articles > Makai Leh Hehna. Agelh ~ Lian Muan Kim\nMakai Leh Hehna. Agelh ~ Lian Muan Kim\nMakai Leh Hehna\nAgelh ~ Lian Muan Kim\nLeitung ah mi lungduai mahmah pawlkhat a om sam hangin a heh thei ngiatlo khat beek om lo ding hi. Banghang hiam cih leh mihing khata i pian nak leh i hihna khat leh i neih loh a phamawh khat ahih hang hi.\nMikim in i neih khat ahih hangin kikihta mahmah vetse hi. Innkuan sung ahi-a, pawlpi sung ahi zongin mikhat peuhpeuh hong heh ciangin nuam hetlo hi. A diakdiak in innkuan sungah Pa pen ahi zongin sang sungah Siapipa ahi zongin hong heh teh i om danding leh i ngat nading nangawn kithei lo mai hi. A maitai mahmah khat hong heh leh maimial pah a, a mel hoih mahmah khat hongheh leh hoih nawnlo pah hi. A ngaihbaang mahmah khat zong paihphat phial hi.\nKhatvei limsuaih siam mahmah a minthang Leonado da Vinci in Topa Nitak Annkuang Umna tawh kisai lim hong suai hi. Tawlkhat khit ciangin a limsuaih hong zo dekta-a Topa Zeisu maitang ding leh Zudah Siakazoh maitang ding bek hong kisam lai hi. A sawt simsim ciangin Topa Zeisu maitang ding suaikhin napi Zudah maitang ding mu zo mahmah lo hi. Kumte hong bei toto taleh a suai thei mahmah kei hi. Nikhat khuanawl lam ahi mizawngte veng ah hong vak leh mikhat a heh mahmah banah a lungkham tuak mahmah a om mukha hi. Thakhat thu in: Zudah maitang dingin hoih tangei ei, ci-in hong suai pah hi. Limsuaih aman ciangin tua mi heh mahmah pa kiangah: Lawm, nang kua na hia, acih leh tua pa in: Nang kei hong thei nawnlo maw, nidang in Topa Zeisu maitang dingin ka maitang nong suai ve, ci-in dawng hi. I heh leh i heh loh i mai puak kilamdang mahmah cih kilang hi.\nMinthan na ding\nKhatvei i het leh\nNihvei kisum hi.\nI mai puak kilamdang banah hehna in hong teekbaih sak leh hong sibaih sak hi. I heh ciangin i mai thagui tampi kitat a, a dangten zong na naksep mahmah uh ahih manin i mai hamsuah baih a, i mel zong hoihsak lo hi. Maitai in nui leng i mai thagui tawmbek in nasem ahih manin cidamna leh maitai melhoih tuamna zong piangsak hi. Tua ban-ah, i heh ciangin i gilpi sungah Acid tampi kisuuk khia ahih manin gilpi nat zong kingah baih hi.\nHih bangin, hehna ahoih hetloh lam thei napi piangthak makai leh hehna cih thu gengen zel ihi hiam. Hehna icih in bang hi-a banghang in a hun tawh kituak a makai pa a heh nading kihan thawn ihi hiam. Banghang in hehkul sese hiam cih a nuai ah ensuk ding hi hang.\nHehna icih in bang hiam\nHehna icih in thukhat peuhpeuh hanga lungsona, thangpaihna, nuamlohna, lungkimlohna, lungtailohna cihte ahi hi. Pasian in mihingte Ama lim le mel sun a, hong bawl ahih mah bangin Ama hihna tampi sung pan pawlkhat i neih pih hi. Tuate lak pan Hehna zong kihel a, iheh ciangin Pasian in Ama lim le melsun a hong bawl ahih lam kilang semsem hi.\nPawlkhatte in Pasian pen itna Pasian ahih manin heh kholken teh cithei uh hi. Ahih hangin Laisiangtho i-et ciangin Pasian hehna a kigenna Laisiangtho mun pen Pasian itna le hehpihna a kigenna Laisiangtho mun sangin tam zaw hi. Tam lua ahih manin Laisiangtho pen Pasian hehna bu hi ciphial leng zong khialh luat om khollo ding hi. Bang hang hiam cih leh Piancilna pan Kilaakna ciang dong Pasian hehna tawh kidim in Zeisu phulakna tawh Laisiangtho kikhum lailai hi. Thuciam Lui sung en le hang kuamah deidan peuhmahlo in mawhna hai a dim peuhpeuh ciangin Pasian in Amite ahi zongin, Amah theilote ahi zongin na zanga thu na khen lianlian hi. Tua ahih manin pawlkhatte in Thuciam Lui Pasian pen sisan duh Pasian hi-a Thuciam Thak Pasian pen itna Pasian hi, ci uh hi. A dangdang zong en tase kei lehang nisim a i tuah khak i cinat pakna, i lutang nat ngeungau nate, i damloh pakpak nate, a haksa i thuak khempeuhte pen i mawhna hanga Pasian hehna hi gige hi. Pasian zong nak hehngel sa ing. I gil khawng a nat ciang hi taleh i lutang khawng a nat ciang naknat taktak hi ven.\nA heh theilo\nA heh hun ding\nA theilo hi zaw a,\nZeisu Khazih in zong: A hehna tawh a maute en hi, ci-in i muthei hi (Maku 9:5). Jerusalem Biakinn pi kininsak a, guta buluhte' bukna suaksak khin uh ahih manin hehna tawh Zeisu kitom hi. Sumbawlna khempeuh zong sukgawp sak hi (Mate 21:13).\nMakai hoihpen Zeisu etteh ihih mah bangin Amah bang hunteh heha, bang hunteh hehlo cih i theih ding kisam hi. Heh theilo dingin nungzuite zolzol thapai ding cih hilo-a, iheh hun ding zong theih huai mahmah hi. A heh theilo makai pen a heh hunding a theilo hi zaw a, makai picing makai siam kici ngeilo ding hi.\nSabeel phit ding i\ndeih kei leh a\nsangin a beel\nHeh Dan Nam Tuamtuam\nLeitung ah mi nam tuamtuam, kam pau tuamtuam leh lungsim puak gamtat zia tuamtuam a om mah bangin heh dan zong a tuamtuam om a, makai khat le khat ih heh dan zong kibang lo hi.\nA kaihkhop kik\nBom tawh kibang Hehna\nBom tang tawh kibang a, a nip ngei lo; tawm khat kisukhial kha leh a puakkham lian ding makai pawlkhat om thei hi. Inn pan a hehsa-a hong pai hita kei leh a hehsa a bang den keei zong pawlkhat om a, maitai suah zawzen na pi a puakkham ziauziau thei zong om hi. Gul gunei banga ka mei hong sikkha ve, hong tu pah ding hi veng, ci-a a mei a tahtah zong om a, keksa a om den pawlkhat zong om thei hi. Hi bang hehna pen Laisiangtho tawh kituak lo ahih lam piangthak makai khat in a theih ding kisam hi.\nA zenzen in makai pa pen a tuaci mi ahih leh Khasiangtho mah kimakaih sak a, nisim in lungduai a kisin ding kisam hi. Hehna khat peuhpeuh hanga a puakkham thei makai in nungzui teng thehthang mang leh a kaihkhop kik ding haksa ding hi. A kaihkhop kik zawh phial le zong kiim taka a kaihkhop zawh nang baih lo dinga, a liambang peuh a, a kaihkhop kik zong om ding hi.\nTua ban ah, nungzuite lak ah zong hi bang nam a om leh makai pa in tuate pen a nip theithei tawh tun a, a kisukkhak loh theihtheih na ding mun ah a koih ding kisam hi. Deih loh pen in a puahkhap le zong a kim a pam ah na tam a nawngkai lo dingin a gelkholh theih ding thupi hi. Ahi zongin puakkham thei ahih teh, ci in hepkhiat ding leh paihmang ding hi tuan lo hi. Bom a kizat na ding mun ah zang thei leng gualzawhna tampi kingah hi. Sing-ehna ding leh singsuih na dingin hei a tuamtuak a om mah bangin mite zong i kizat theihna tuam ciat om hi. Amunmun ah kizangthei le hang gualzawhna bucing kingah hi.\nSabeel tawh kibang Hehna\nMakai pawlkhatte pen heh thei khol kei le uh kilawm hi. Kiphinphin kitoto ta le zong om hithiat uh a, thuk pak hetlo uh hi. Nui niknek zawzen in heh sawm khol lo uh hi leh kilawm hi. Ahi zongin tua bangte pen sabeel tawh a kibang na hi thei uh hi. Damdam in kikholkhol a, a sawtna ciangin hong phitkhia thei hi. A kikhol teng tam lua ta, kigak lua ta ahih manin hong phukhia hi a, a sunga huih teng a bei dong phitkhia hi. Tua bangte pen bang mah in dal zolo hi. Kidal teitei leh a beel tuan gawp in kim le pama na teng a suksiat banah lauhuai zawsop hi. Tua banga a phit khit ciangin tawl khat hong daikik a, a phitkhiatkik hun ding ngak gige hi.\nMakai khat pen sabeel tawh kibang thei ahih manin amah le amah sabeel tawh a kibat lam a kitheih ding thupi hi. Tua hi leh a phit hun ciangin mi om lohna ah paikhia in phitkhia thei ding hi. Ahi zongin, ni tum ma in na hehna damsak in (Eph 4:26), acih mah bangin makai khat in a hehna a kepkep ding leh a kholkhol ding hilo hi.\nLamet loh pi in nungzuite lak ah zong tua banga sabeel tawh kibang a om khak leh makai pa in a cin siam ding thupi hi. A phitkhiat ma in a hehnate a vensak zawh na ding kisam a, a zenzen in a hehnate a vensak zawh man kei a le lah a phitkhiat sak lel ding kisam hi. Kiphitkhia sak kei leh siahuai zaw thei ding ahih manin a khahkhong lel ding kisam hi. Ahi zongin a kim a pama om khat peuhpeuh makai pa in a kepsiam thei ding thupi hi. Tua ban ah, a phit khit ciangin thudam tawh hoihtak in genpih a, a phitkik ma in a khinsak zawh ding kisam hi.\nBuanmaan tawh kibang Hehna\nBuanmaan tawh kibang hehna a neite in a hehna uh kilang khiasak ngeilo uh hi. A heh uh hangin puakkham, phitkhia cih bang om lo a, a heh lam nangawn uh kithei zolo phial hi. Kithehthang khia lo a, a hehna khempeuh uh kikhol in thaam suak thei hi. A lungsim sung uah na a sak mahmah uh hangin genkhia ngei khol lo uh hi. Gumthuak uh ahih manin lutang natna leh ngap lohna tuamtuam in piang thei hi. A hehna uh hangin kua mah nawngkai sak lo uh a, kua mah zong sukha selo uh hi. Gamhtat in na teng susia mang cih bang zong om lo a, mi khasiat na dingin zong gamta kampau se lo uh hi. Ahi zongin a mau heh lam a thei khia kha khatpeuh na om leh kikholhna leh kilawmtaknate nuam lo sak thei hi.\nNa thaam suak\nNop kei leh\nA gei ah\nNehneh se ken la,\nHih hehna nam a nei kha peuhmah pen nuak thei uh ahih manin genhak mahmah hi. A hehna uh le a khasiatna uh kithei khol lo a, na pum nuak mikmek thei uh hi. Makai kim lai mi nung peuh ah na bu thei uh a, nungzui kim lai zong na kilehkik sim thei uh hi.\nHih hehna a nei thei makai khat pen a kilang khia a, a gamtat loh hangin mipite in thei veve uh ahih manin a kikholhkhopna uah nuam a sak zah ding un nuam sa zolo thei uh hi. A sia tampi a bawl khol loh zah khat in a pha zong bawllo hi. A genkhiat hetloh hangin a lungsim sungah pua veve ahih manin hi hehna pen Pasian deihna tawh kituak hehna nam hilo hi. Lungsim sungah teengden ahih manin Pasian le mite tawh kizopna na ngawn nawngkai sak thei hi.\nThu hoih tangko\nThusia tangko ding\nBaih kisa zaw a,\nKua mah cial\nTua ahih manin makai khat a dingin hih hehna nam peuhmah kidop huai phadiak a, nungzuite lak ah hi bang hehna a nei kha a om leh makai pa in a theihsiam ding kisam hi. Amah le amah a kineusekte in hi bang hehna nam nei thei deuh uh ahih manin hanthotna kisam ahih lam uh theih siam ding zong thupi hi.\nLong tawh kibang Hehna\nHih hehna nam a neite a heh uh ciangin munkhat bek ah om hithiat lo uh a, mun ci teng ah pai kawikawi in a hehna thu uh tangko kawi kawi uh hi. A kim le pam ua om peuhpeuh kiangah a hehna thu uh sutsut in khawl thei lo uh hi. Kua mah om kei le lah amau kia paupau in, kitomgawp sam lo napi uh, mi khatpeuh om kha leh a gen nop uh bei lo thei hi. Mun tampha semsem, a hehna thu uh kizel semsem, nawh pai semsem, nawh gin in ginngaih semsem hi.\nMi dang khat peuh ih tuahsiatna tungtawn in zong a hehna uh pulaak khia thei uh hi. Tua lai a, hong tua cih vial…tun a tua ci ve le…kici thei hi. Pawlkhatte leuleu in lah milak ah a hehna uh hem gengen thei uh a, a kilang khollo in zong pulaak zeuhzeuh thei uh hi.\nThusia in mual kua khum, ci in paunak i nei hi. Thu hoih khat peuh gengen ding sangin thusia khat peuh leh i lungkim lohna khat peuhpeuh i gen nuam zaw a, gennop zong i sa zaw thei hi. Hehna teng bek zong hi nawn lo in, a hehhuai theithei dingin ki-uanggen a, kibehlap thei lai hi.\nTua hi in, makai khat a dingin hih hehna nam peuh mah neih loh ding thupi hi. Hih bang hehna nam nei a, Khasiangtho huhna tawh a kikem cing zolo peuhmah bel makai hoih suak ngeilo ding hi. Nungzuite lak ah zong a tua ci khat le nih om hamtang den ding ahih manin makai pa in a zakkik ciangin hoih tak in a sansiam lel ding thupi hi.\nBanghang in heh ding\nMakai gina, makai hoihte in thumaan loh na hang ahi zongin, Pasian min daisak nate tung leh midangte a sim- mawh bawlte' tungah heh uh hi. Pasian deihna tawh kituak a, heh theih nading thu hong kipia ahih leh makai khat in bang thute hangin heh ding ahi hiam!\n· Mawhna hang in heh ding (Piancilna 3).\n· Pasian tangin milim a kibiak leh heh ding (Paikhiatna 31)\n· Pasian biakinnpi a kinitsak leh heh ding (Matt 21)\n· Siatna tung ah heh ding (Late 97:10)\n· Pasian gen bang uplohna hangin heh ding (Zawhang 11:33)\n· Pasian leh Ama thu a kidaisak ciangin heh ding\n· Thumaan lohna leh kisimmawhna hangin zong heh ding.\nBangci heh ding\nBangci bangin heh ding leh bangci bangin i hehna khal thei ding ihiam cih i theih ding kisam hi. I heh laitak mah in Pasian deihna tawh kituak a, i kikhal theih veve kul ding hi. A kisam ahih a leh Laisiangtho in: Na hehna hang un mawh kei un. Na hehna uh nitum sak kei un, acih mah bangin i zuih ding kisam hi (Eph 4:26). Hih sawlnate pen Pawlu laikhak bu 13 sung pan sawlna 390 a om lak ah kihel hi. Bangci bangin hehsiam thei ding ihi hiam cih leh:\n1. Pasian minthang nading ahih leh heh ding\n2. Khasiangtho ki-uk saka Ama deihna banga gamta ding\n3. Khazih limpua in nungta gamta ding\n4. Kiniamkhiat in thumaan ding\n5. I pumpi nate khat peuhpeuh kemcing ding, khal ding\n6. Khazih bang lungsim nei ding\nBawl ngeilo a,\nTotpih zaw hi.\nMawsi in mualtung pan hong kumsuk ciangin bawnglim kibia ngei ngai a mu hi. A nungta Pasian, Egypt gam pan a, a paikhiatpih Pasian pen a mite'n phawk nawnlo uh ahih manin Mawsi hong heh mahmah hi. Hih pen hehna maan mahmah ahih hangin tua hehna hangin Mawsi in Thukhaam 10 lei-ah a dentap pen hehna hanga piang a hoihlo nasep khat ahi hi. Thukhaam 10 dentap ding hizawlo a, a kibia bawnglim dentap ding hizaw hi. Pasian min a kidaisak ciangin heh ding mah hi a, ahi zongin a hoihlo na i sep khak hetloh ding thupi mahmah hi.\nHehna hanga Phattuamna Pawlkhat\nMartin Luther in: Ka heh a suah mateng na gina, na hoih sem thei keng, ci ngei hi. Pasian deihna tawh kituak a, a heh ngeilo makai pen zuih taaklo ding hi. A siangtho hehna in mawhna bawl ngeilo-a Pasian deihna bangin lampi maan totpih zaw hi.\nHehna i neih theih pen Pasian lim le mel sutna khat hi a, hamphat na khat hi. Henna in hong khanglo sak a, a ni danga i kidop loh leh i phawkkhak hetloh pawlkhat hong phawk sak in kidawm tak in hong gamta sak hi. Ahoih lam in hong thangpai sak thei a, hanciam nopna hong neisak thei hi. Tupna kician leh tupna thupi hong nei sak thei hi. Ka tupna ka tun ma teng cih lungsim hong nei sak ahih manin lungkiat huai hun in zong hong lungkia sak lo hi. Hehna in hong hangsak a, ei le ei hehpih huai kisak tawmna bei sak hi. Sem zo kei ning e, i cih pawlkhat hong sem zo sak a, i gelngam loh pawlkhat zong hong gelngam sak hi. Tua ahih manin hehna siangtho nei thei a, Pasian minthan na ding mah in a hoih lama zat theih tawntung ding thupi hi.\n1)Leonardo da Vinci pen April 15, 1452 in suaka, Italy mi khutsiam, music siam, ganan tuat siam, engineer, nate thu a thei mahmah leh limsuaih a siam mahmah khat ahi hi. Tulai tak nangawn a, piangthak tampitak in i neih Topa Nitak Annkuang Umna pen ama suaih ahi hi. Kum 3 leh a lang sung a suaih khit ciangin sabuai tunga hai pen hoih lua mahmah a, tua sabuai tawh kilawn salo ahih manin tua hai bekbek kha 3 sung suaipha hi. May 2, 1519 in si hi.\n2) Martin Luther pen Eisleben khua ah November 10, 1483 in suaka, unau 7 lak ah a upa pen ahi hi. 1501 kum in Erfurt University ah sangkah a 1505 kum in phungzi suak hi. 1512 kum ciangin Doctor of Theology ngaha 1525 kumin Katherine von Bora tawh kiteng uh hi. Ama hunlai-a pawlpi maanlohna thu 95 gelhkhia in October 31, 1517 sun 12:00 in Germany gam a Wittenberg Biakinn kongpi ah suang hi. Tua zawh a sawtlo in RC pawlpi nasia takin hong kitam a, biakna tuamtuamte hong piangkhia hi. Amah pen mipil miciim khat hi-a, lai lam zong va mahmah in Laisiangtho tei leh music zong kiva mahmah hi. February 18, 1546 ni-in a suahna khua mah ah si hi. Tuni ciang dong German makai hoih pen phial leh Christian makai hoihpen khat in kiciamteh hi.\nItem Reviewed: Makai Leh Hehna. Agelh ~ Lian Muan Kim Description: Rating: 5 Reviewed By: Cinpu Zomi


url: =NUPA OMKHOPNA PEN TA NEIH NADINGBEK HILO HI. - Laibu Saal\nHome > Thuluui/Articles > NUPA OMKHOPNA PEN TA NEIH NADINGBEK HILO HI.\nNUPA OMKHOPNA PEN TA NEIH NADINGBEK HILO HI.\nPaSian in Adam leh Evi pen nupa omkhopna sex azang khawmdingin ki teengsak a, mun khat huan khat sung ah suak ta tak in koih khawm hi. tua aki teensakna adeihna bulpi in,nih hi nawnlo-in pumkhat hihna alahna ahi hi,tua ahih manin nupa sex zatna pen ta neih nadingbek hilo hi. nop sak na ding zawng a hihi.Nupa omkhopna pen nupa kal anoptheih nadingin PaSian in abawl hi a, a hi zawng in ut bang a zang a nop sak na ding in a bawl hi lo hi.\nTua ahih manin PaSian in nupa omkhopna sex pen anopthei pen a,omkhop dingpen hong deihsak hi. Lai Siangtho sungah pasal in azi aluppih ding aki lawm zahin luppih dinga azi inzong apasal aki lawmzah in, aluppih ding ahi hi,zi in ama pumpi a-ut bangin zangthei nawnlo in apasal zatding hi a, tua bangmah in apasal inzong ama pumpi adeih bangin zangthei nawnlo dinga azi zatding ahi hi. ci in 1Kor 7:1-5\nNu leh pa, omkhopna nopsakna hangbekin nau neihna hilo a,nopsakna hanga nau neihna hi leh nopsa lua lo napi in, numei tampite in, nau nei loding uh hi, (numei buan athuakte in,nopsa lopi mah in nau nei thei uh hi.) Tua ahih manin PaSian in nupa omkhopna pen, ta neih nadingbek a,abawl hilo hi cihpen kitel hi. nu pa ki it na a khan sem sem na ding leh nupa nun nop sak sem sem na ding leh kip sem sem na ding a hihi.\nPaSian in gamsa te leh mihingte tungah nupa kipawlna apiakdan kibanglo hi. Gamsa tepen ta aneihding uh ciangin anu-te hukbek a, nu leh pa sex zangkhawm theipan uh a, anu-te sangin apa te’n nopsa zaw uh hi. Nupa omkhop ciangin pasal tebek in nopsa a, zite in nop asakzawh kei leh ganhing te omkhopna tawh kibang hi.\nGamsa tepen ta aneih ding uh teh sex zangkhawm uh a,tua bangmah in tadeihna bek tawh nupa omkhopna azangte pen gamsa te zatdan ahi a mihing te a ding hi lo hi.\nGamsa tepen mihing te bang lo in hoih asak peuhpeuh leh angaih peuhpeuh tawh sex zangkhawm ziauziau lel uh a, tua bangmah in, kiteenna, kipi na, omlopi a, (sex)nu leh pa, mawhna bawlna pen gamsa tawh kibatna khat ahi hi.\nPaSian in, nupa omkhop ciangin numei hi-in pasal ahi zongin nop asak mahmah nading uh, adeih manin numeite taksa sunga a-om tha-gui khempeuh kituahna mun ah nop asak nadingin avangkhat nakoih hi. Tua mah bangin pasalte zong atha-gui khenpeuh apasal hihna omna mun ah kituahsak hi. Tua pen nupa omkhop hun cianga anop mahmah nadinga abawlsak ahi hi.\nNupa omkhopna pen ta neih nadingbek hi leh PaSian in nuneite aa,pen vangnih pia loding hi,avangkhat zawpen nausuak nading hi lo ahih manin azunpai na, tunglam ah nakoihsak hi,tua pen apasal tawh noptak a,azatdinga PaSian piak letsong ahi hi.\nCredit & Source :\nCidamna Itna leh Sex Sex Education Thuluui/Articles\nItem Reviewed: NUPA OMKHOPNA PEN TA NEIH NADINGBEK HILO HI. Description: Rating: 5 Reviewed By: cinpuzomi


url: =Hong nusia, Pa Thang Mung (Sozang) Zi leh Tate' maan - Zomi Community Network\nHong nusia, Pa Thang Mung (Sozang) Zi leh Tate' maan\nPosted by Zomi Center on July 23, 2012 at 3:00am\nTutung Akluai paina tawh kizomin i mipihte veina leh lainatna tawh Sozang ah ka baang vat uh a, hong nuisia, Pa Thang Mung' zi leh tanoteng 3 maan kong la uh a, mipi in i mitkha ah i bawltheihna ding leh a laina tuamdiak, a panpih zo i om leh zong cih deihsakna kawm tawh a maan uh kong khak hi.\nAmau nuta teng pen innsap a hih kawmkal uh ah a pa' nungsangah a omna vuah om nawn lo uh a, Thang Mung' naupa, Pastor Khai Pum te'n om uh hi. Thungetna neihsak ding ka kipat laitakin a taneu pen ka mukha a, kha bangzah pha hiam, ci-in ka dot leh kha giat bek phapan cih a zi in hong gen teh ka nehno sa suakin ka khitui hong muangtuang mawk hi. Sanggam nu lah hong nehno leuleu teh ka kim a ka lawmte zong a na lawhdan ka hih tuak hi. Maiphiat samsam pongin tua pan Topa' tung ka kiko uh hi. Pa Thang Mung' zi (amin ka dot hi ta leh ka ciapteh na pua pak kha lo) pen kum 22 pha pan hi. A ta u pen tan nih, tan lang leh a neu pen kha giat pha pan hi.\n(thudang khatah hih sihna tawh kisai-in ih Zomi weely journal te ahi a, net sung pawlkhat ah ahizongin a kisuahsakna a telkhial om leng kilawm kasa hi. Pa Thang Mung pen Sozang hausa pa hi lo hi. Sozang hausa pa pen Pa Khual, mi tampite in pu Khual a cih pen uh ahi hi, cih khensiam le'ng ci ing).\nPa Thang Mung' zi leh tate ading Sum-le--pai tawh ahuh nuam i om a, contact nading kician a thei lo te in keima tungtawnin hong kizom thei hi uh teh, cih kong theisak nuam hi. Tunungin net sung khat-ah panpihna a nei nuamte' adingin koi-ah bang cih kizop ding cih khat ka mu ngei tawh kibang ahih manin hong zasak ka hi hi.


url: =Zeisu sisan vangliatna zangin :: ZOMI DAILY\nposted on 1 April 2018 at 1:03 am Lomkholna: Biakna, Dimlunzam, News\nThu-um minih teti pan sak sawnna: March kha 21 ni Tulsa ka pai na ah, thupiang pawlkhat Musalim pan a kikhel MawMaw Thein leh a ta nu in thunget deih in OKC pan ong delh hi. A mah pen Sia Kam Ngin tungtawn a na piangthak in a ci zong na dam ahih man in, teci pangin nuam a sa mahmah hi.A hi zongin, aci damna kisam lai hi.\nA ma nuntak tawntung in a nat dan pen a ngawng teng ah hi a, tua mun zato lam a ki lah ciangin, a spinal cord teng ah avang dan maw, spot dan maw om suk ditdet hi. At ding ci uh a, aki velvel na zato lam pan sum tampi bei khin zo hi. Leiba loh zel na sem zel hi. Tua bek thamloh in a ngawng pen tangtak dak zolo ahih man in, a dak zawh na ding zatui ki sun zel hi. Tua natna teng mah in amah pen Zeisu Khazih upna ah apuak na hihi.\nHun khat ciangin, Zotung sia Pasian mizat khat pai in, tua kikhopna sung ah ku in kap in, anatna ong nuam tuam leuleu hi. A hi zong in, adam tuam nuam tuam bek hi a, apumpi sung ah natna tampi om kawikawi ahih man in, zatui pen habak den hi. Mi khat in Youtube pan Pasian thu ka hilhna leh cidam na te na mu kha ahih man in, tua pan in ka phone no. na ngah khia a, Tulsa pai ding aki ciam thei ka hi uh hi. Ama ngaihsut na ah, tutung tatak ciangin, dam taktak kei leh hi thei nonlo a ci na hihi.\nPasian Kha Siangtho in na ong sem a, a nuntakna avekin ong gen (Personal inventory) ka hih sak khit teh, mawh thumna kisikkikna ah paipih in, nuntakna lui, biakna lui teng nutsiatna pulak khiatna neih pih in, tua pan in, Muslim Pasian Alah dawi ka sam khia masa hi. Ong ling pah kelkel in, abanban in dawi tampi pusuak hi. Atawpna ah Khin Maung Soe aki ci min khat tua nu kam pan ong ki lo in, kap gawp a, akhut lang khat in angawng tung teng ah len in, “Ka pai khia kei ding hi, amah ka ngai lua hi.cik mah ciang ka pu suak kei ding aci hi” Thai pan hi lo na hiam? Ka cih leh hi mah ingh, ama pumpi mun khempeuh ah ka om khin ka luah khin hi a ci hi. Zeisu min suangin hawlkhia in, atawpna ah ong pusuak khia a, tua nu zong tangzang ki sa in nuam lua mah mah hi. Tu in ahih lah a zatui neek teng ne nawn lo in ka dam hi a ci hi.\nThu-um mi tampi tak in, Zeisu hon pa leh Topa in aup khit uh ciangin, na khempeuh aman pah ahih lohna ki mu thei hi. Tua hih man in Pasian in Laisiangtho, Kha Siangtho, leh nasep nading letsongte anei, Apostle,Prophet, Evangelist, Teacher leh Pastor te ong na koih sak hi gige hi. Zeisu thu I zak a I san ziau ni pen an sai a, an lei ding a, I ciap bang hi a, kisik kik na mawh sutna te abei sa a khempeuh “Good Bye” I cihna hun tawh I zop ding ki sam mahmah ahihi. Gupna ngah na ding upna pen Zeisu nungzuih ding I khen tat a, abeisa te I nutsiatna ahihi.\nThuman thutak I theih taktak leh tua thu in ong khahkhia ahihi. Mark 16: sung ah thu-um mite tung apiang ding thu te lakah nam khat in, dawite ahawlkhia ding uh hi a ci hi. Tua in mihai te sung pan dawi hawl ding na ci tuan lo a, dawite hawl khia ding na ci limlim hi. Piangthak thu um khat peuh mah in, ama sung a, nuntak na lui sunga a uk a ma kaih dawite pen ahawl zo dingin Pasian in vangliatna ong pia ahi gige hi.\nHih thu I tel zawk na ding in, ka ciah kuan March 26th ni a ka ki muh pih Sia Lian in ong thugen tawh ka hong hawm sawn nuam hi. Sia Lian pen Tamu te hi a, tu in Tulsa ah a zi Phengnu tawh tengin, Sia Khaipi(MCC) te pawlpi ah Associate Pastor sem hi.Malay aom lai in zukham an kham te vei in amau te tungah Pasian na sem hi. Amah pen nidang in, Karate lam ah black belth ciang tungin a hilh zong hi ngei hi.\nBoxing zong tum ngei hi. Karate a aki mawl lai in, alen ziahziah theih na ding in apum tungah alu tung khawng ah kawl phungyi te phuisamna zatui te kisun zihziah hi.Tua zatui in tha anei sak hi lo a, dawi tampi asa sungah lut ahih man in, huihlak ah aleng thei uh na hi zaw hi. Apianthak ciangin, Pasianna sep na sungah alut ciangin, Karate leh boxing akhawl hi. Ahi zongin, aheh ciangin, amit san gelgal in, aheh sak mipa mi nu pen en in, agilzang khawng lakhia in, asa nekding cih zah dong a om aci hi. “ Ka zi in, na heh teh lau huai lua teh” ong ci hi” ci hi.\nTua bang hun lian in, Kha siangtho ki phawk sakna khat ong suak a, ka lungsim ka khiap suk ciangin, ka hehna, ka sa nek nop na te abei zel hi” a ci mawk hi. Nisim Pasian tawh aki zopna, alai siangtho sim na thunget na te khiam lo in pai suak a, aom ciangin, nung kum November kha,2017 sung zan khat amang sung ah, dawi te in hopih in, ko ong ngai non kei the, ko zong nuam sa non kei ungh, ka vek un, na pu suak nung ci in, dawi tam cih tak atam pi pusuak khia uh hi aci hi. Zingsang ka thawhciangin, ka tang zang mahmah a, tua a ki pan hih bang dan heh na ding ong pai hangin, abeisa ngaihsut bang ka nei non kei ong ci hi. Apianthak khit kumtampi tak tua khanin te akem khinkhian a na hih na ki lang hi.\nI piangthak ciang in I mi lui leh mithak pen ki vatvat lai a, tua te pen dawi hi kei I ci hi. Ahi zong in dawi or khanin te mah hi. I sungah Khazih Kha siangtho pen deposit bek ong ki pia hi a, akahn sak ding pen ei lampan I tavuan/ I mawhpuak hi gige hi. Hih sia Lian nuntak na ah, tua milui mun apaik loh man in asawt the avek un pusuak khia uh hi. 1 Cor 10:13 na ah, Ze-etna tawh ki sai in, I zawh theih na ding huhna Kha siangtho in ong piak tawntung pen I zawh sak ding ki sam mahmah hi. Gualzawhna pen automatic a ong pai hi lo a, ei lampan in zong Pasian tawh ki it ki ngai,kihta in kizop ding ki sam mahmah hi.\nEphet sung ah na hehna uh ni tum sak kei un, dawimangpa akhuan na pia kei un acih thu I thei hi.\nTu in, mimal khat ciat in, abeisa dawite vai ahi, khutlam et, ai san na, Pasian thu tawh ki sai lo mi biakna khawng I va zuih haihai na te pen khanin te in I ci I sa sung or tung ah ki belh in na sem nuam mahmah a, tua te pen thei khol kei le hang, I khantawn aki buaipih thei mahmah ding ahihi. Thei baih in, mawhna nusia baih, khanin hawl khia baih , Zeisu nungzuih ding mah ci tentan baih leng, tua dawi te aki zo zo ding a, ei te singlamteh hangin, vangliatna ong ki piaksa hi a, I nuntakna ah mapai daupai baih ding hi zaw ahih na teci pan sawnna leh hopsawnna ka hong nei nuam hi.\n(Atung a mite kiangah phalna tawh hih lai kongat hi.) Dim Lun Zam\nPrevious: Nitumna gamte leh Sente’ khantoh/ kiamsuk nate gal-et na ~ Khup Lian Thang\nNext: A gualzote tot lampi, Na gualzo nuam hiam?


url: =USA Siamsin sangnaupang kaikhopna (2014)\nDear USA a om Zomi U leh Nau:\nA beisa February 20, 2013 (Zomi Nam Ni) in USA gam sung a om Zomi Siamsin Sangnaupang min khumna bawlna leh pahtawina i neih mah bangin, tu kum in zong Zomi Nam Ni lap in Zomi Siamsin USA sangnaupang min khumna nei in Zomi Nam Ni (2014) bawlna ah pahtawina nei nuam i hih man in, Zomi Innkuan kipawlna a om nei lohna munte a om siamsin sangnaupangte’ Min, Sang, Major, Sangkah kumsimna, Omna Khua, Nu leh Pa, a nunung pen February 16, 2014 (Sunday) in nong puak zawh na ding un zahtakna tawh kong ngen uh hi. Zomi Innkuan kipawlna a om na munte ah na kipawlna Zomi Innkuan makaite tungah na puakna ding uh zong hong ngen nuam ungh.\nZomi Siamsin USA sangnaupang min khumna ah USA gam sung a University, Seminary, College, Community College, Technical College ( High School tungsiah) a kah Diploma, Associate, Bachelor, Master, Doctorate ( Undergraduate, Post Graduate) program a sin lai khempeuh kihel hi.\nTua ban ah, anuai-a Top 10 National Universities leh Ivy League Schools te khat peuhpeuh ah a kah Zomi Siamsin USA sangnaupang te atuam in pahtawina ki pia nuam ahih man in kiciantak in nong theisak tuam na ding un zong hong ngen ungh. Anuai-a sangte pawlkhat ah akah Zomi sangnaupang te ki om ta a hih man in angtangna lianpi ki nei hi.\nBest Colleges 2014: Top 10 National Universities ( US News & World Report 2014)\n1. Princeton University (NJ) - (1)\n2. Harvard University (MA) – (2)\n3. Yale University (CT) – (3)\n4. Columbia University (NY) – (4)\n5. Stanford University (CA) – (5) Tie\n6. University of Chicago – ( 5) Tie\n7. Duke University (NC) – (7) Tie\n8. University of Pennsylvania - (7) Tie\n9. Massachusetts Institute of Technology - (7) Tie\n10. Dartmouth College (NH) – (10) Tie\n11. California Institute of Technology – (10) Tie\nIvy League Schools (http://en.wikipedia.org/wiki/Ivy_League )\n· Nung kum (2013) Zomi Siamsin USA sangnaupang minkhumna file attachment ah hong koih ungh. Tu kum in a ki cing zaw in ki kaikhawm zo nuam ahih man in a kuama ciat in nong panpih ciat na ding uh ki lungulh mahmah hi.\n· Puakna ding email-te: gskhup@gmail.com leh dkkhup@gmail.com


url: =KendraStyle - JOSTYNHOT livejasmin video\nNikolQuina livejasmin stunningkittycatcristyalba livejasmin marta25levocske7778 livejasmin SpecialSubAniaGreen livejasmin HalleyHornyAbigailWiston livejasmin MisstresDevinapamelitaxxhot livejasmin 25hotandspicy03\nExcitingArabella livejasmin AshleyKRRiekkoWhite livejasmin BoobsMonsterSandraSweetxx livejasmin TrayWildStunningNancyy livejasmin SantamiaAresandirisa livejasmin AshlynBlumerN0TsoSAINT livejasmin brunetteslesblat\nKendraStyle JOSTYNHOT livejasmin. ItalianBlonde. AnellysX. StunningNancyy.\nPrincessMikyXXXHalleyHornyGoblin700RubyWhite .KirkRockBoobsMonsterHaisellyafitrexxx .RiekkoWhitehottemptation27RiekkoWhiteJessicaWind .RiekkoWhiteKirkRockKarlaDiFiorHaisellya .ExcitingArabellalevocske7778JessaDezireTHANIASWEET .DilanSummerJunePakXAbigailWistonJessicaWind .mellisakyttibrunettesexy6900pandora4uEmilyJadexx .DuoWonderYoungCute18AshlynBlumerJessicaWind .DuoWonder0NastyMyaCarinaCesarbrunettesexy69 .cristyalbaExcitingArabellaPassion2uLoveKrissyStrull .JessicaWindAmeliaMiersRiekkoWhiteEmilyJadexx .\nbrunetteslesblat Video1ForbiddenLove VideoExcitingArabella VideoSpecialSub VideoAbigailWiston VideoRainyDayX Video\nMikiNickol VideoJunePakX VideoJessiieBrooks VideoKymRibeiro VideoJoJoxx Videonolimitssubxx Video\nArianaMarinHalleyHorny1ForbiddenLoveKirkRock .JessaDezireBestBlueXXLHalleyHornyhottemptation27 .StunningNancyyCherryDevivreMoonlighthazeNikolQuina .DilanSummerKatrinaBigBoobsCarinaCesarmarta25 .xDaNiHotxnolimitssubxxAshlynBlumerCarinaCesar .EmilyJadexxMoonlighthazeCherryDevivreItalianBlonde .Aaronn00BradleyCreedAngelGirllXAlorelay .TimottyGreenCarinaCesarPassion2uLoveAaronn00 .YoungCute18StunningNancyyJessaDezireMaceyFray .ArianaMarinSamanthaGiraldoRiekkoWhiteBradleyCreed .HaisellyaKrissyStrullmellisakyttiStunningNancyy .


url: =India, Bangalore City ah Gas bung puakkham in inn kicim, mi 6 si :: ZOMI DAILY\nposted on 17 October 2017 at 8:45 am UTC+9:30 Lomkholna: India, News, Sawltak, World\nSouthern India ah zanni Monday ni in Apartment Block sungkhatah Gas Tank puakkham in, inn kicim cih AFP pan kiza hi. Hih inn kicipna hangin atawmpen mi 6 in sihlawhding hi ci’n Indian Police te’n genkhia uhhi.\nTua apuakkham Gas pen anbuksung anhuanna in akizang Cooking Gas Tank pan kici hi. Bangalore City sung aom khuasung mipi te kinehtak in aomcip phitphetna inndawl 2 apha Two-storey Building khat acimsuk ahihi.\nPolice Official te genkhiatna ah anhuanbuk pen innnuai Ground Floor ah aom cihi. Gas Tank apuakkham in inn acipsuk ciangin asungah mi honkhat ahingtang in ki phumsuk cimawk hi.\nRescue Workers te’nzong hih buaina Incident apiankhit ciangin ahing anungtalai aom khadiam ci’n azon kipanpah ngeingai uhhi. Building kicim sungpan in ninkamlak ah naupangno kum 3 aphapan khat ahinglai, anungtalai in ki mukhia in, ki honkhiathei cibilbel hi.\nHih Gas bung kitapna leh inncipna vaitawh kisai in athu hoihtak akancian dingin Government Inquiry kipaisakding cihi.\nIndia gamsung ah mitamlua in inn muanhuai hetlo himahleh mi tampipi omkhawm ngeingai ahih manin, inn kicim cihpen kiza pahpah hi. Building Disaster cihpen Indian Cities sungte ah angeina khatbangin ki ngaihsun liangta hi.\nActivists pawlkhat te genna ah hihbang in tuahsiatna leh inn kicim cihte aomzelna pen Housing Societies, Private Owners leh Builders te’n sum tawm abeitheithei dingin innlamsak ahih manin, akhuanung ah buaina apiangzelzel hi ci’n genkhia uhhi. Sawltak #zomidaily\nPrevious: Tulaai Leitung Thutthang Tuamtuam te Update (Oct 16)\nNext: A (9) veina ZOSIAM te Zogam ah kuanbaih tading


url: =Daw Aung San Suu Kyi in Kawlgam bup"Lungphona"makaih sawm ta ahiam?\nDear,Kawlgam sung thu alunglut Mipih teng\nTu laitak ih pianna gam Kawlgam pen nung lam kum2 val kum3 nai bang hong kikhel leh mipite deihna Democracy gam thak bang khat in hong khangto mahmah cih pen anial ding kuamah omlo phial ding khat dinmun pan bangkimah hong kikhel/khangto demdam sam ahi hi.\nTua hang mah tawh kizui-in nidang kum20 val hunsung Kawl galkap Kumpi te lang khat pan mipi tawh apang khawm den'a mat leh hen bawlsiat athuak den NLD Party makai leh Opposition Leader khat'a Leitung buppi khat in hong thei pih leh pah tawina namkim tawh hong pahtawi pih uh Daw Aung San Suu Kyi nangawn dongin Kawlgam hoih nading leh akhanto nading lametna tawh tua galkap kumpi te tawh hong kipawl khawmin leitungah kawlgam kumpi te maipha angah kik nangin "thang antah" bang khatin kizang sak zong kici thei dinmun pan 2015 kum kitelna(General Election) a Kumpi angah thei nading thupisa ahih manin,amah kumpi asuah theilo nading'a akhak tan 2008 kum Kawlgambup thumeilet/thukhun(Constitution)sunga a thukham(Law) pawlkhat puah phat thei kik nading ngimna leh ngaihsut lungtupna in Kumpi tawh hong kipawl thei sawm in(By-Election)ah ama Party NLD te hong lut kik ngeingai-in Kawl Kumpi U TheinSein tawh hong kilawmta leh hong kiuitui thei uh ahih tei hang?\nA hun hong nai semsem hun tu 2013 kum bei-in 2014 kipan tading ahi tukhuahun ciang Kawl Mangte'n ihzak ngei uh agensa thute uh kipsak sawmlo ahih nathute uh leh kamciam pel sawm in aveu2 aom sawm kikna thu Daw Aung San Suu Kyi-in theita ahih manin,tu laitak Kawlgam mun tuamtuam ah pai kawikawi in mipi atul athente mai ah ama uh lametna Kawlgam(Constitution)pi puahphat nading athupina leh azenzen in,Kawl Kumpi te'n hihzah dong'a kigen/kingen thu hong thusim kei uh leh bel kawlgam sung buaihnapi apian thei kik nading dan leh 2008 galkap kumpite bawl thukhun in Daw Aung San Suu Kyi kumpi asuah theilo nang'a kibawl kholh ahih nathu Huatdaw Representatives pawlkhat ten kisuanglo laulo tak'a mipi tampitak te mai ah agen khiatna thu te ahi hi.\nA nuai a "Link"pan in ki-en thei ahi hi.


url: =Pu En Za Pome USA Hong Haw ~ Thu Tatuam (Siyin News)\nPu En Za Pome USA Hong Haw\nFriday, June 24, 2016 Sizaang Thu 1 comment\nAustralia ngam, Perth-Ausie pan U Pum, Enzapum( Thawngmangpa) USA om Sizaang mealheak te kung hong haw tu aa June 23 nitak nai 5:00 pawl in theng hi.\n- June 27 ni Buffalo mealhek te kung\n- 28 ni Fortwayne\n- 29 ni Indianapolis\n- 30 ni Kentucky mualdung suk om teng le nitak Nashville -Zomi Innkuan USA Khawmpi na ssim pui tuh ngeal phot uh hi.\nRef: Pa Thawng ( Ngocinthawng Suantak)


url: =US gamsung khualzinna pawlkhat – 65 :: ZOMI DAILY\nposted on 7 March 2016 at 8:00 am Lomkholna: Article, Awnzapau\nTu laitak a kitawn leii pen 1982 kumin kilamin February 7, 1987 ni in man hi. April 20, 1987 ni a kipan mawtaw paisak hi. Hih a kilam ma in 1954 kum a kilam leii khat om a, 1980 kum in leii khuamte tembaw in nawkkha ahih manin leii kicimh hi. Tua alui puah kik nawnlo in a gei ah tu a, a thak pen kilam hi. Tua leipi a kilam ding kipat hun leh akilam laitak a, Florida State Governor pa, nungsang ciangin US Senator ahi Bob Graham minpua in kiphuak ahihi.\nA design suaih ding tawh kisai in France gam a pai lai Luaikhau Leii (cable stayed bridge) te pawl hoihsa in engineer leh architecture te kiangah tua French gam a amuhte bangmah in design suaih ding ngaihsutna a piak banah, leii kilam sung teng zong a lunglut in leii lamna ah akisam bangbang in va huh va saipih tawntung ahih manin ama min kipuasak ahihi. Ahih hangin mi a tamzaw in Sunshine Skyway Bridge bek in thei tekzaw uhhi.\nCarries 4 general purpose lanes (I-275 and US 19)\nLocale South of St Pete and north of Terra Ceia, Florida\nMaintained by Florida Dept of Transportation\nDesigner Figg & Muller Engineering Group\nBuilt by American Bridge Company\nTotal length 5.5 miles\nLongest span 1,200ft\nVertical Clearance 193ft\nClearance below 175ft\nOpened (Original) 1954 ( collapsed 1980)\n(New Bridge) April 20, 1987\nA min taktak “ St Petersburg Pier ” hi a, a sawtteh “ The Pier ” akici ziau bek ahihi. St Pete khuasungah 1889 kum pek a kilam akipuah toto ahihi. Tampa bay tawh kigalsai in dawlnga in kilam hi. A innmeel dan pen pyramid kibungbuleh danin a taw lam zumin a tung lamteh laanh semsem zai semsem hi. Dawl khatna ah deih theihnono van leh a tuamtuam kizuak hi. Dawl nihna ah zum khan koih hi. Dawl thumna ah nga a tuamtuam khawina koih hi. Dawl lina leh ngana ah neek leh dawn a tuamtuam tawh kidim ansai a tuamtuam om hi.\nTua lai mah bulphuh in khualzin gamvakte zong pha hamtang hi. Gunkuang kawm in tuipi tungah cimphawng in vak kawikawi uhhi. Tua gei kimteng mahah siikkawi tawh nga siah uhhi. Nipi sim pawi atuamtuam bawlna in zong kizang mahmah hi.\nMangpu mah tawh kithuah in tua Pier tungah sawtveipi mah vakkawikawi in ka en kawikawi uhhi. Tuipi pan hong pai huih siangthote kingahin khua ulna gam ahi Florida ah tuipi gei ah tuipi huihdam (sea breeze) inh hong mut hiauhiau ih thuak khak ciangin nop kisa mahmah mai hi. Nitak ka ciah uh ciangin innteekte hong lui meh nam tuamtuam leh Zo an tuamtuam mah, ko duh bangtek mah deihbang tak tekin la in ka ne uhhi.\nZan lup ciangin ka innteek nu uh nu Suan Cing in a papi ang zuan nawn lo in a nupi Lian Dim tawh lumkhawm uhhi. Khua lam pek a om lai in innlak sanggam bek hilo in a kineulawm mahmah ahih manin, a gen ding uh tamin a ih mut khit uh na ngawn un, a mumang in kihoho lai uhhi.\nKa paina khempeuh amau leisa inn leh huang kithuah vive tawh nuamtakin ana teeng vive na hi uhhi. Amau inn zong carpet kiphahte dan hi lo in sualpeek kiphah hi. Inn lamna ding sing kizuakna (Home Depot) ah ih deih bangbang a namnam (cut size) om pah a, a mau leh amau in a deih bangtak a phah tawm mah hi in hoih mahmah zaw lai hi. A inn uh lah lupna ding leh khawlna lengna do-na ding tawh kicing mahmah hi. Innmeeng guang nuam lai leh a mun zong akicingin om euau lai hi.\nPrevious: Tang Ka Lungtup ~ Cin Lian Khai\nNext: Ngal Suang Tangthu


url: =Nov 21, 2020 A ol nunna ~ MUC\nNov 21, 2020 A ol nunna\nAdmin 11:30:00 PM Articles, Offertory Reading Zomi\nA ol nunna\nPavel Goia’ pa in nasep lianpi nei hi mah taleh mawtaw nei lo hi. Nasepna pan a ngah uh sumte Pasian nasepna dingin zeek khia uh hi. Leitung nate vantungah kikeng thei lo ding hi. Pasian nasepna kizang khempeuh bek tawntung kimang ding hi, ci-in a neih khempeuh uh Pasian nasep nadingin pia khia uh hi.\nNi khat a ngah uh sum Kawl gam sum a tengh 300 pha ding a, a nu in 10% sawm-ah khat pia ding hi, ci hi. A pa in hi lo ee, a vekin pia ding ci-in dawng kik hi. Tua leh a nu in i zat ding Ks. 20000 koih ni ci hi. Goia’ pa in khat veivei ciangin a ngahna pan a lang bang sawm-ah khat khia hi. Kitangsapna zui-in pia hi. Pasian in i kitangsap khempeuh hong pia hi. Cidamna hong pia hi. I neih khempeuh Amah i piak ding hi,ci hi.\nThuumna: Huaiham lo-in kitangsapte i neih nakleh nate deih tuahtuah ding hi lo hi. I gamtatzia in piakna hamsa sa lo-in kingei-na seh hi lehang, nate itsikna om lo ding a, phaltakin i pia ding hi. Ngahna panin sawm-ah khat a kipan sumpite khia masa-in,tua khit ciangin i kisapna bangin zeek ding kisam hi. I neihsa, sum le paaite i koihna mun-ah i lungsim zong om hi (Matt. 6:21).\nThungetna: Topa aw, tuni-in sawm-ah khat leh sumpi tawh nangmah kong biak uh ciangin, nangma vangliatna banah nangmah in kote hong makaih, nong hilhna in, nangmah nungzuihna-ah a kip tawntung ding hong hi sak in. Amen


url: =A (67) kumcin Zomi Nam Ni Seminar ah Zomi leh Pilna :: ZOMI DAILY\nposted on 20 February 2015 at 11:18 pm Lomkholna: Hauthang, News, Zomi Nam Ni\nA 67th Zomi National Day Seminar ah Dr Chinkhanlun Guite\nNavek un Chibai bukk\nA (67) Zomi National Day 20 Feb,2015 ni in Malaysia ZAM Hall ah Seminar nasiatak in Dr Go Cin Zam, Dr. Hau Za Cin, Dr. Chinkhanlun Guite , Pu Hang Khan Lian bawlpih uh hi. Tu in thuhoih tampi te lak ah Dr Chinkhanlun Guite in Seminar ah Zomite ading thuhoih nono ikihawm sawn leuleu ding hi.\nDr. Chinkhanlun Gui te: ( Zomi leh Pilna)\nAmasa in a etteh huai USA President pa Barack Obama in nasep zia leh akampau te lak ah thuhoih asak te mipi te ngaitsut na ah alut ding leh thalak na ding in hong gen pih hi. Tua khitciang Zomi leh Education,Wisdom,Exprience & Successfull cih tawh Zomi ading in athu tawh gen aliim tawh suai alaitawh gelh in hilh ciatciat na hong nei hi.\nHih thu hoihnono tom kimcing te tuni Leitungbup Zomi nam ni Feb 20 Seminar abawl masa pen hih ban ah Zomi leh pilna,ciimna Dr Lun hong hawp te atomkim in i kihawm sawn ding hi.\nPilna nei te koikoi ah a om zong in kival ngei lo hi. Anuntak na ding lampi kihong den hi. Ahizong in ahoih lam muhna leh asiat lam muhna thuak kha den hi. Thukhat ah Mikang pau asiam mahmah te mipil hi khin lo hi. Mipil akicite mikang pau asiam vive hi sese lo hi.\nTuhun teh mikang pau in apau te mikang hilo ahih mah bang in ei awsuah tawh mikang pau leh adang pau namtuamtuam pau theih kisam ahih hang in ei awsuah tawh pau lel a amau akhiatna theih tel na leh tuhun kalsuan ziah ahihi. A awmaan kei cih bang kisit hun hilo lel ahihi. Mikang te Zopau in hong pau teh a aw diktak lo ahih hang in acih nop tel peuh leng ei Zomi ten Mikang pa deihna atel thei ihihi.\nSiamsin cih teh itheihnailoh kisin tamzaw a, Education lam ah kailek zaw hi. Pilna leuleu ciang in Wisdom lam ah kailek zaw hi. Siamna, Sinna, Pilna, Ciimna, aki ineih teh avangkim matun gualzawhna Successfull ahihi.\nAnsai nasem khat in meh ahuan ngei bang in huan den leh Education hi a, bangci huan ding bang te hel leng liim ding namtui ding cih angaih sut theih kei leh Wisdom nei lo ahihi. Tua ahih man in Ngaih tuah siam kul ngai sangpha mahmah hi. Leitung khuapi lian ansai minthang te ah anliim meeh liim leh anam tuii, Asiang tho akici te in skill in keu no khat tawh teh ciauciau in nasem uh ahihi.\nTuni a mehliimna pen zan ni a meh liim na tawh kibang in liim a, zong namtui in siangtho hi. Tua in wisdom aneih na ahihi. Tuni meh huan pen zan ni ah tawh kibat kei mawk leh cii al lua , thak lua, zasan thaklo, Cii al lo ahih leh wisdom nei lo ahihi.\nTua mah bang in Lokho pa khat in banghun in khaicii vuah le hang an no kisialo cih theih kul hi. Khaicii vawh hun om a ahun in nasep theih na siamna kisam ahihi. Ut hunhun in khaicii kivawh mawkmawk lo hi. Mikang te in khaicii avawh ding ciang in ahunhun athu ciamteh uh a akhang khang in khaicii vawh hun ahoih kihilh sawn hi.\nTua khitciang in akhangto gamte in nasep uh ciang in a olbaih samding , nasep anuam theithei ding, ahunlap in natampi zo ding cih bekbek gel uh hi. Tua in kipawl khop nasep siam ngaihsutna athak piang sak hi.\nIndia gamsung kakhual zin na ah lampi bawlbawl vaimite ka mu hi. Tua lampi bawl Vai mite in leiluahna Suahdul khat bek nei uh a, nasem nih apha hi. Ei hi leng nasep khat khit khat kilaih ding ihihi. Bang hiam cih leh van kicing lo ahihi icih ding hi. Amau te nih in tua Leiluahna Suah dul pen khat in abul pan in len a, lei aluak hi.\nKhat leuleu tua suahdul leiluahna abul kung pan in khauhual khat in khit in amai pan in akai khia leklek ka mu hi. Anih in tua suahdul Leiluahna zang khawm in nasem khawm thei hi.\nTua ahi a nasem na ah Communication nakzat mahmah ding akisap na ahihlam kilang hi.\nSiamsin bek natawh khua sa te wisdom neilo ahih man in khangto ngeilo hi. Siamsin kawmkawm sa in hih ka nasep pen Bangci leh hoih zaw ding Ol zaw ding, Bang ci leh kei leh kaminam ading in kizang thei ding cih agel te in anun khua kikhang khan in om uh hi Education pan in Wisdom ah akhang let toto ahihi.\nNasep khat peuhpeuh ineih teh wisdom anei te pen asiat leh puahpha thei in azekai leh aman lang in bawl khia thei a ahun alapsak te Exprience nei ahihi. Exprience anei lo te in nasep khat peuhpeuh ahoih in bawl theilo, ahunlap ding leh akicing ding in gel theilo zeek thei lo uh hi. Tua hi a, nasep ah atawn tung in ngaihtuah na kisam den hi.\nTua hi in Education pan in Wisdom behlap to a, Exprience anei Success full minam hi pah a hih man in Atua bang ding in Pasian in Zomi te hong koih nuam zo ahih man in hanciam hi ni. Hau Thang\nPrevious: ZIUSA Genvai Thupulakna: ZIUSA in Pa Tuang Khan Khup luang kipham/kivui ding\nNext: Chicago pan Zomi Nam Pi Ni Pawi sapna\nMexico gamsung zato innkhum tungah misiluang kikhiatsuk ~ ZD


url: =Start Over You searched for: Subject Newsletters ✖Remove constraint Subject: Newsletters Subject Neighborhood and Community Associations ✖Remove constraint Subject: Neighborhood and Community Associations Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Rental housing--Law and legislation--New York (State)--Periodicals. ✖Remove constraint Subject: Rental housing--Law and legislation--New York (State)--Periodicals. Subject Videotapes ✖Remove constraint Subject: Videotapes Collection The New York State Tenants & Neighbors Coalition Records, 1970-2002, bulk 1970-2002 ✖Remove constraint Collection: The New York State Tenants & Neighbors Coalition Records, 1970-2002, bulk 1970-2002 Names The New York State Tenants and Neighbors Coalition ✖Remove constraint Names: The New York State Tenants and Neighbors Coalition Names Rent Stabilization Association of New York City ✖Remove constraint Names: Rent Stabilization Association of New York City Collecting Area New York State Modern Political Archive ✖Remove constraint Collecting Area: New York State Modern Political Archive


url: =2015 kumthak lungngaihna :: ZOMI DAILY\nposted on 5 January 2015 at 8:48 am Lomkholna: News, Zomi, ZYA\nLeitung pen khawl loin a kipeipei ahih manin kumluite zong hong bei in kumthakte hongtungzel hi. Hih 2015 kumthak hun ah Zomite bang geel in bangsem leng cihpen mimal kim in geelleh ngaihsut khatciat nei ding hihang.\nKum 2015 kum pen ahoih pen ding lamen in a siapen dinginzong kiging khol kawm in nungta siam ding hihang.\n1. Ngaihsun pha dih ni.\nKumlui 2014 sungin i gam sung i minamsung i pawlpi, i innkuan ciat enleng Pasian a it, mipammaih tampi-in Topa kiang hong zuatsan hi. Amaute tawh i kitehkak ciangin i hoih zawkna, iphatzawkna gen ding om tuan hetlo napi-in Topa in na’ng le kei nuntakna hun hong pia lai-in kumthak2015 ah hong galkahpihna thupen ngaihsuthuai mahmah dingin ka um a, thudang tuamtuam a omkhaphial zongin, Topa in na’ng le kei tungah lamet khat hong nei lai khat a hi khatam maw ahihkeileh vantungah i thaman ding om nai mello a, nuntak hun a ngah lai peuh i hih khazaw hiam ngaihsunpha dih ni. Thu saupi mu in thukhual tak in nungta ding hihang.\n2. Kipuahpha dihni.\nTopa’n i nuntakna hute hong kawm lai buangin beisa nuntak lui sunga, a hoih lote kipuahphain, Topa le minam ading nuntak sawm ding hihang. Topa in, a ma a ding, na minam ading ngimna lelametna hong nei lai ahih manin a nungta i hi hi. Tua ahih manin i nuntakna limtak ngaihsun in,kipuahpha ding hang a, 2015 kum pen cidam kum, lawhcinkum le Topa le minam ading na lianpi isep khiat kum a suah theih na dingin kipuahpha dih ni ci-in i kihanthawn nuam hi.\nPrevious: “Nu aw, kong it hi” ~ Hau Za Cin\nNext: A Lian MahMah Leiba Kiloh Zo


url: =Mihing khempeuh pen khialhna neingeilo omlo, mikim in ki khialngei tek hi :: ZOMI DAILY\nposted on 19 January 2016 at 9:36 pm Lomkholna: Article, NaaLian\nKhialhna nam (2) omhi.\n1. Ih hai man aa ih khelhna\n2. ih khelh man aa ih hai na\nAtamzaw in, ih theihloh (hai) man aa ih khelhna pen ahiding mah khat in kamu hi.\nSiangtak aa (muhtang/langhtang) khelna pen- ki neih/khemna tawh ih khelh sang in, maizum huailo zaw in ka mu hi. Bangbang ahi zong in, ih theihloh(hai) man aa khelhna pen- siangtho aa,zumhuai na pi ‘n ahiding mah hi kici thei zawdeuh hi.mikhempeuh in tuabang aa khelhna pen ki nei tek ding in zong ka um mawh aa, tua pen mawhna lianpi in zong ka ngaihsun kei hi.\nAhi zongin ih sepkhelhna hang in, ih haicip ding pen ahoih hetlo khat in ka mu hi.\nMitampi tak( keimah aa kipan) ih khelhna pen khial ing ih cihding haksa kisa mahmah tek hi. Ih kiphatsakna hang ahi zong in, ih maizumna hang ahi zong in, minuai ih om noplohna hang ahi zong in, ih khelhlam thei sim khinkhian napi’n khial ingh ih cihding pen haksa kisa mahmah tekhi. Tua pen a maizum huai mahmah khat hi aa, tuabang lungsim ih neih laiteng pen a ki gual lel lel ding hi mawk hi.\nKhat veivei, ih khelhlam thei napi’n khial ingh ih cihnop loh tentan na in, ei leh ei ong lungkham/lunggim sak zaw thei hi.tua hang in zong-mi tampi tak in eitung ah etneuna in hong nei zawsop thei lai hi.\nEimau mahmah in khial ing cihngam- cihthadah, ih khelhna te mi ten,hong theih ding zong kilau thei lai aa, ahi zong in tua bang lungsim ih neih laiteng in, ei leh ei ih theih loh kal aa ki kolbulh bulh lam ih phawk ding kisam mahmah ding in ka um hi.\nKhialhna te- “ngaihdam bawm” ah na khiat sak un.\nPrevious: Suu Kyi in “Khangno te’n Internet tungah hun mawkbeisaklua” ci\nNext: Zomite Malaysia gamah I phutkhak thute ~ Nang Khan Pau


url: =Hanthotna: ZIUSA Genvai Sumpi Dipkikna puakciat ni :: ZOMI DAILY\nposted on 8 November 2014 at 8:26 am Lomkholna: News, ZIUSA, Zomi\nUS gam sung a om, ZIUSA Genvai a pangkhawm,\nZomi Laizom U leh Nau, Nu leh Pa, Lawm leh Gualte aw;\nZomi Innkuan USA kipawlna, Executive Committee pawlin zahtakna tawh hong muakin hong hopih ungh. Akua mahpeuh cidam lungnuam takin zing vai nitak vaite ahawm zo dingin hong lam-en ungh. ZIUSA-EC panmunlen tengzong cidam ma ka pang thei uhhi.\nUS gam sung a om Zomi khatpeuh in sihna atuah leh ih kihuaina ding, kiphakna ding, luang ih kiphamna dingin ZIUSA kipawlna in ih vaihawm, ZIUSA Genvai ah pangkhawmciat ihhih manin lungdam huai, lungkim huai, lungmuan huai mahmah hi. Hici bangin vai ih dinkhop manin, ih Zongeina hoih mahmah ki-it kikhualna khat\nakemcing ihhi hi. Anungta Pasian inzong ih ki-it kikhualna hong thukimpih in thupha hong pia ahih manin, tuni ciang picing takin a kalsuan thei ihhi hi. ZIUSA Genvai a pangkhawm akua mahpeuh tung ah lungdamna hong kopha hi ungh.\nTu laitak in, ih Genvai Sumpi ih dipkik laitak ahi hi. Lam-et lohpi in, Genvai ah ih pankhoppih, ih laizom sanggamte ahi, Pa Lian Za Pau (Thang Za Dal) leh Pu Ngin Za Langh in zandiak in hong nusia uh a, amaute itna tawh luang ih pham hi. ZIUSA Genvai Sumpi pan a kizeekkhia luang phamna/ kivuina sumte pen kha khat sungin ih dipkik ding kisam hi.\nTua ahih manin, laizom u leh nau, nu leh pa, lawm leh gualte aw, a hun lap-in Genvai Sumpi ih dipkik zawhna ding hanciam ni. A nuai ah sum kaihkhop dante hong suaksakkik ingh. Sum leh paai kaihkhopna pen a kiciangtan ni nunung ni lap-in ih puak zawhna dingin hanciam ni.\nPa Lian Za Pau (Thang Za Dal), Jacksonville, FL\nGenvai Kivuina Sumtang\n$5,000 (Dollar Tul Nga)\nGenvai Sum Dipkikna\nMi Malkhat (Single)\nNupa Kopkhat (Couple)\nTa Nih (leh anuaisiah anei) Innkuan\nTa Thum (leh atungsiah anei) Innkuan\nGenvai Sum Dipkikna Ni Nunung Ni\nNov. 14, 2014 (Friday)\nTheih ding: Genvai Sum Dipkikna pen ZIUSA Genvai Tanupawl tung ah\na Ni Nunung ni lap-in puak ding ahi hi.\nPu Ngin Za Langh, New York City, NY\nZomi Innkuan New York\n$10,000 (Dollar Tul Sawm)\nNov. 30, 2014 (Sunday)\nGenvai Sumte puakna ding\nGenvcai Sumte anuai a Makai/Tanute tung kipuak thei ding hi.\n1. Omna khua a Zomi Innkuan kipawlna pan Genvai Tanute\n2. ZIUSA Genvai Tanupi: Pa Tual Sawm Lian (Bawi Lian)\n2529 E. 88th St. #612, Tulsa, OK 74137.\nCell. 716-228-5071. sawmlian73@gmail.com\nTheih ding: Tu laitak in Genvai Pawlmi athak kisanglo hi. January 2015 ciangin kisang ding hi.\nHici bangin Genvai Sumpi kaikhawm in, atuahsia khatpeuh a om ciang, ih phakna, luang ih kiphamna pen leitung ah ih nuntak sungin nahoih, thupha lianpen abawl ihhi gige hi. Banglo khatpeuh ka tuahkhak leh cih ngaihsutna tawh Genvai Sumpi akhia hilo zaw a, atuahsia ih laizom sanggamte ih phakna, ih gaalna, ih kihuaina, ih kivuina in ih sansiam ding hong hanthawn nuam ungh.\nUS gam sung ah Zomi mimal kitam semsem a, tuahsiatna zong ih tuak giahgiahmai hi. Leitung ngaihsutna lam panin a lungneu huai ahih hangin, upna anei, anungta Pasian abia ei Zomi-te a’dingin, ama geelna bangin na apiang ahih manin, tua in hong thahatsakik a, hong hehnem zo hi. Kipawlna khawm a ih tuahkhak tuahsiatnate ih puakkhop thei ding kisam hi. Pasian in ih ki-itna ih kihuainate anamtui in hong sansak hi cih phawk ni.\nA beisa hun a hong nusia, ih laizom sanggamte zong, hici bangmah in a huai zo hile’ng, a kilawm mahmah ding ahi hi. Tuahsiatna ahih hangin ih tuahkhak thute ih phawk dingzong kilawm ahih manin, hih Email tawh ih tuahsiatnate hong khaksawn ungh.\nMailam hun ah, anungta Pasian in a tuahsialo dingin hong kem henla, khat leh khat ki-it kikhual in, ma apangkhawm thei dingin hong siam tahen.\nPrevious: Zomi lamhilh Aksi te ~ JK Kam\nNext: Global Zomi Idol vai (a kicianzaw in dotna leh kuppihna)


url: =Start Over You searched for: Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Social Activists and Public Advocates ✖Remove constraint Subject: Social Activists and Public Advocates Subject Files by subject ✖Remove constraint Subject: Files by subject Subject Clippings ✖Remove constraint Subject: Clippings Subject Neighborhood and Community Associations ✖Remove constraint Subject: Neighborhood and Community Associations Subject Rental housing--Law and legislation--New York (State)--Handbooks, manuals, etc. ✖Remove constraint Subject: Rental housing--Law and legislation--New York (State)--Handbooks, manuals, etc. Collection The New York State Tenants & Neighbors Coalition Records, 1970-2002, bulk 1970-2002 ✖Remove constraint Collection: The New York State Tenants & Neighbors Coalition Records, 1970-2002, bulk 1970-2002 Names McKee, Michael ✖Remove constraint Names: McKee, Michael


url: =August 06, 2020, 03:30:22 pm\nAuthor Topic: Theme Song nyo ni Baby??? (Read 33337 times)\n« Reply #90 on: January 27, 2011, 06:56:28 pm »\n« Reply #91 on: January 31, 2011, 11:31:02 am »\n« Reply #92 on: February 07, 2011, 10:38:25 am »\n« Reply #93 on: February 07, 2011, 12:17:44 pm »\n« Reply #94 on: February 07, 2011, 10:54:33 pm »\n« Reply #95 on: February 08, 2011, 02:24:53 pm »\n« Reply #96 on: February 08, 2011, 08:52:18 pm »\n« Reply #97 on: February 17, 2011, 02:38:11 am »\n« Reply #98 on: September 18, 2011, 04:47:21 pm »\n« Reply #99 on: September 22, 2011, 10:57:58 am »\n« Reply #100 on: October 04, 2011, 07:20:05 pm »\n« Reply #101 on: October 04, 2011, 11:05:58 pm »\n« Reply #102 on: November 03, 2011, 07:38:27 am »\n« Reply #103 on: November 03, 2011, 10:42:28 am »\n« Reply #104 on: November 06, 2011, 04:21:37 pm »\nUsher composed it for his child. Nung gumawa kami ng video ni baby when he was born, eto yung background.. the story is more of dad's love to his child.. pero sa situation ko, it's my love for my only son.


url: =Somalia gama Autonomous Region nihte’n kikaptuahna omin Ceasefire lawhsam ~ Thang Khan Lian :: ZOMI DAILY\nposted on 7 November 2016 at 4:26 pm UTC+9:30 Lomkholna: News, Thangkhanlian, World\nSomalia gama Autonomous Region nihte’n Ceasefire aneih uh kikaptuahna omin Ceasefire lawhsam\nNov. 6, 2016: Somalia gam-a autonomous region nih – Galmudug leh Puntland ten ceasefire thukimna suai a kaih uh hi napi-in zan in gamgi kituhna hangin buaina piang a, Galkayo khua-ah kikaptuahna nasia takin piang hi. Hih kikaptuahna hangin mi 20 kiim in sih lawh uh hi. Galmudug leh Puntland ten ceasefire thukimna a neih uh pen nipi kal khat cing pan a, kikaptuahna mun Galkayo pen Galmadug leh Puntland ten gamgi khenna khua dingin a zat uh ahi hi.\nNung a ceasefire deal pen United Arab Emirates vaihawmna tawh hong piang thei hi a, thukimna a neih un zong Galmadug leh Puntland ten deih mahmah in UAEte’ vaihawmna na muak uh ahih manin Somalia President in zong Galkayo panin thau tawi khempeuh a kihepkhiatna dingun thupia pah a, kikaptuahna hangin khuami a tai khiate zong a ciah kik theihna dingun hun kipia hi. Galkayo pen galdo dinga kipiakhia Galmudug kiim-a “militias” kicite omna leh hatna mun ahi hi.\nGalmudug mayor Hirsi Yusuf Barre in bel hih kikaptuahna thu Puntland galkapte mawhsak a, Puntland ten Galkayo leitaw lamah galkap koih in thau a khah uh pen lamdang kisa mahmah hi ci-in gen a, thau a khahna hangun luang 20 kikham a, tu-in Puntland galkapte kileh hawl kik zo ta a, Galmudug ah daihna om ta hi ci hi. Puntland ten zong Galmudugte ngawh in, khat leh khat kingawhtuah uh hi. “Galmudug ten kilemna deih lo uh a, Galmudug galkapte a kisiansuah mateng kido ding hi ci-in Colonel Mohamed Aden in gen a, mi 20 a sih banah galkap 12 leh mi dang 20 in liamna tuak a, mawtaw nih leh galmat li tawh ciah uh hi ci-in gen beh hi.\nCodkamudug panin a reporter Galmudug radio station-a sem Mahad Ali Mohamed zong hih kikaptuahna ah si kha hi ci-in radio station manager Hanad Abdi Farah in gen a, tu zingsangin a inn panin radio station zuan dingin a pai lai takin thau tang lengin a lu kha hi ci-in zan in gen hi.\nSomalia gam pen 1990s in ama deihna bek tawh gam uk (dictator) Mohamed Siad Barre a kilaih khit nungin al-Shabab Islamic ngongtatna kigolhna hangin buaina hong piang hi. A beisa kha khat a kikapin Galmudug leh Puntland autonomous regionte gamgi kituhna hangin buaina hong kuang khia kik a, tua khit nung Galkoya ah sanginn tampi kikhak cip hi. -Agencies\nPrevious: Kawlgam Politics Dinmun leh Zomite ~ Pu Zokhai\nNext: Iraq gam muntuamtuam ah Suicide Bomb kipuaksak ~ Thang Khan Lian


url: =Start Over You searched for: Subject Newsletters ✖Remove constraint Subject: Newsletters Subject Neighborhood and Community Associations ✖Remove constraint Subject: Neighborhood and Community Associations Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Rental housing--Law and legislation--New York (State)--Periodicals. ✖Remove constraint Subject: Rental housing--Law and legislation--New York (State)--Periodicals. Subject Rental housing--Law and legislation--New York (State)--Handbooks, manuals, etc. ✖Remove constraint Subject: Rental housing--Law and legislation--New York (State)--Handbooks, manuals, etc. Collection The New York State Tenants & Neighbors Coalition Records, 1970-2002, bulk 1970-2002 ✖Remove constraint Collection: The New York State Tenants & Neighbors Coalition Records, 1970-2002, bulk 1970-2002 Names The New York State Tenants and Neighbors Coalition ✖Remove constraint Names: The New York State Tenants and Neighbors Coalition Names Rent Stabilization Association of New York City ✖Remove constraint Names: Rent Stabilization Association of New York City


url: =andere hotels in de buurt Baan Rai Khun Nai\tIm Poo Hill 12.5 Km.\tVilla Khao Phaengma\t11.5 Km.\tBu Ngasari Resort\t1.4 Km.\tVillage Farm and Winery\t6.3 Km.\tTags\tBegroting Hotel


url: =Mangthang nuam maw, mangthang nuam lo? ~ Rev. Khup Za Go :: ZOMI DAILY\nTanglaiin India gam a kici pen lian mahmah hi. Sri Lanka, Burma, Pakistan, Bangladesh kici gamte India pan a leengkhia vive hi. Tua a hih hangin tuin zong India mite in India gam cih ding nei hi. Tua sung ah Kolkata, Chennai, Mumbai, Bangalore, Delhi cih bang khuapi lian tampi om hi. Ahih hangin tua sungah Delhi pen kumpi vaihawmna leh phualpi-in kiciamteh hi. India gam sungah kampau nam tampi – Assamese, Bengali, Gujarati, Hindi, Kannada, Kashmiri, Konkani, Malayalam, Manipuri, Marathi, Nepali, Oriya, Punjabi, Sanskrit, Tamil, Telugu, Urdu, Sindhi cih bangin tampi a kizat hangin Hindi pen India lai paipi leh leh pau paipi hi ci-in kiciamteh hi. India mite leitung gam tuamtuamah sum thalawh, kuli, sangsia, kumpi nasem a om kawikawi hangun minam mangthangte kici thei lo hi. Bang hang hiam cih leh kumpi gam India, khuapi Delhi, leh gambup kampau Hindi a nei, a zang minam kician khat mahin kingaihsun hi.\nHih banga leitung minam tangthu tawmkhat i lah pakna panin minam kician kicite khempeuh in minam min kician khat, gam kician khat, khuapi kician khat leh pau leh lai kician khat nei hamtang uh hi cih i mu hi. Tu’n ei minamte ki-en cian dih ni. Minam min Chin, Kuki, Lushai, Mizo, Laimi, Zomi, Shou, Chou, Zo cih bang tampi i nei zihziah hi. Gam zong Magwe Division, Sagaing Division, Chin State, Mizoram, Manipur, Nagaland, Assam, Meghalaya, Tripura leh Chittagong Hill Tracts ah i nei kawikawi hi. Gam i neihna mun dang zong thei lai ding hi teh. Khuapi zong Tonzang, Tedim, Falam, Haka, Thantlang, Matupi, Mindat, Kanpetlet, Paletwa, Champhai, Aizawl, Lunglei, Lawngtlai, Saiha, Kolosib, Parbung, Thanlon, Singngat, Lamka, Henglep, Kangvai, Kangpokpi, Motbung, Molvom, Haflong, Agartala, Jowai hi a, a dang zong na theih beh lai ding hi. Pau leh lai zong kihau bilbel a, dozen nih val – Tedim, Falam, Haka, Khumi, Dai, Zanniat, Ngawn, Hualngo, Siyin, Lusei, Hmar, Mara, Bawm, Biate, Ralte, Paite, Simte, Gangte, Thahdou, Ashou, Zotung, Zou, Chou, Chote, Chorei, Chiru, Hrangkhol, Mara pau ci-in i kiciau zihziah hi. Hih banah ko pau zong kihel nai kei lai zong na ci nuam kha ding hi.\nPrevious: Second (21st century) Panglong Conference ma-in Pyine-bup kamkup ding vai\nNext: Baghdad ah Car Bomb kitam, mi 12 si, 37 liam


url: = Mawhneite thungetna ih cih in bang ahi hiam?\nMawhneite thungetna ih cih in bang ahi hiam?\nDotna: "Mawhneite thungetna ih cih in bang ahi hiam?"\nDawnna: Mawhneite thungetna pen mikhat in mawhnei a hih lam ki thei a honpa ki sam a hih lam aki theih ciangin Pasian tungah huhna a ngetna ahihi. Mawhnei te thu ngetna pen kicing khin cih bang om ngei lo hi. Mawhnei khat in ama theih teng, khuak sungah a om teng pulak a, mawhnei ahih lam ki thei in, gup khiatna ki sam ahih lam aki theih ciang in Pasian tungah panpih a ngen a hihi.\nMawhnei khat ih thungetna tawh kisai ngaihsutna a khatna in mawhnei ih hi lam ki theihna a hi hi. Rom. 3:10 na sungah, “thuman khat zong a om kei hi ci in a ki gelh hi” a ci hi. Eite pen mawh nei ih hih lam Laisiangtho in tel tak in a hong ngen hi. Eite pen mawhnei ih hih manin Pasian hong hehpihna ih ki sam a, Pasian kiangpan in mawh maina zong ih ki sam hi (Titus. 3:5-7). Ih mawh nate hangin thukhenna a thuak ding te ih hi hi (Mate. 25:46). Mawhnei te thungetna pen thukhenna tawh ki pelh theih na ding leh, Pasian hehpihna a ngah theih na ding ngetna a hihi. Pasian hehna dan thuak lo a, ama hehpihna a ngah theihna ding hehpih ngetna a hihi.\nMawhnei khat ih thungetna tawh kisai ngaihsutna a nihna in mangthang te a ding leh mawhneite a ding in Pasian hong sepsak sa mawhmai sak na theih na a hihi. Pasian pen mi bangin hong piangin Jesu Khazih hihnatawh in hong ki lang hi( John.1:1,14). Jesu in Pasian thu hong hilh khinzo a, hih leitungah mawh nei lo leh thuman tak in a nung ta khinzo hi (John. 8:46 ;2Cor. 5:21). Jesu pen singlamteh tungah eite tangin sihna hong thuaka, ih thuak ding thukhen na teng hong lak sak khin zo hi (Rom. 5:8). Jesu in sihna pan in a thawh kik na hangin sihna, mawhna leh hell te zo a hih na hong lak hi (Col.2:15 ; 1Cor. 15). Hih Jesu hong sepsak nate hangin Jesu Khazih ih up nak leh ih mawhna hong ki mai sakin, vantungah Pasian tawh in a tawn tung in ih mang khawm dinghi. Mihing lampan ih sep ding pen Jesu in keitang dingin sihna hong thuak a, sihna zo in tho kik zo hi ci a ih up ding bek a hihi (Rom.10:9-10). Eite in Jesu Khazih sungah Pasian hong hehpihna hangin upna tawh hotkhiatna ih ngah hi. Ephet. 2:8 na sungah , “Pasian hong hehpihna hangin upna tawh gupna ih ngah hi. Ih hoihna hang a hi kei hi. Pasian hong piak letsong a hihi” a ci hi.\nMawhneite thungetna pen gupkhiatna a ngah theihna dingin Jesu Khazih pen Gumpa leh Topa a sang ing ci a Pasian tungah genna a hi hi. Gupkhiatna ngah theihna dingin “Phuisam” na kammal te ki sam lo hi. Jesu ih a sihna leh ama thawh kikna hangin hotkhiatna ngah ing ci a upna a hihi. Nang pen mawh nei na hih lam ki thei a, gupkhiatna na ngahna dingin Jesu Khazih ki sam na hih lam na ki theih leh hih bangin Pasian tungah thu na ngen ding hi : “Topa aw, Kei pen mimawh ka hih lam ka ki thei hi. Mawhna hangin thu khenna a thuak ding ka hih lam zong ka ki thei hi. Tu in Jesu Khazih pen ka Gumpa leh ka Topa in ka sang hi. Ama sihna leh a thawh kikna in mawhmai na hong pia zo cih zong ka um hi. Jesu ka um ka muang zo hi. Jesu bek ka Gumpa leh ka Topa in ka um hi. Kong gup khiatna leh ka mawhna nong maisakna hang in ka lung dam hi! Amen!”


url: =Museum of Jurassic Technology Gift Shop — Tula Tea Room Lithophane\nTula Tea Room Lithophane\nThis exquisitely detailed porcelain night light depicts a scene familiar to visitors of the Museum: the Tula Tea Room's coal-fired samovar, gold and white tea pot, signature cookies, and glasses of hot Georgian tea. It was designed and produced exclusively for the Museum of Jurassic Technology.\nLithophane, Museum of Jurassic Technology, Samovars, Tula Tea Room


url: =US ah van man tampi khang theiding; Gas leh Income Tax :: ZOMI DAILY\nposted on 25 January 2021 at 8:49 pm Lomkholna: News, Thomasmung, USA, World\nBreaking: US ah van man tampi khang thei ding; Gas leh income tax zong khang thei ding..\nPu Biden in executive order letmat thu in Federal minimum wage (nai tha) pen nai khat $15 ah akhan sak na hangin van man tampi khang to thei ding hi ci uh hi. Adiak diak in small business leh company ten haksatna tampi thuak ding uh aa, tua tawh akizawi tawn in van man te hong khang thei ding hi ci uh hi.\nPizza sai thum nei Pu Adrian in nasem te kha sum apiak suak theih nang leh ama Pizza sai a hin sak suak theih zawh nangin nidang aa Pizza khat $12 tawh azuakna pan tun $19 tawh ka zuak kul ta ding hi ci hi.\nTua loin pizza sai ki ding zo nawnlo ding hi ci hi. Amah tawh kibangin adang small business tampi ten zong adang van man tuamtuam te akhansak kul dingaa pawlkhat in zong meetna (profit) ngah nawnlo dinguh ahih manin nasep khak sawm uh hi ci uh hi.\nCompany tampi din khawl in bei thei ding dan hi aa, nai tha akhan hang van man leh adang tampi zong khang thei ding ahih manin akhiatna omlo hi ci uh hi. Rep. Dan Crenshaw (R-TX) in belh hih nai tha $15 akhan sakna hang un asawt loin nasep million in ki khawl sak thei ding hi ci hi.\nKeystone Datsi pipeline pi a din khawlsakna hang in nasep tampi bei mang bek thamlo in asawt loin Mawtaw Datsi (gas) zong $3 tung kah to thei ding hi ci in economic experts ten genkhia uh hi. Pu Biden kumpi in Gam sung Gam pua huh na tampi khang sak ding vaihawm uh aa, WHO leh Paris agreement te ah kihel kik uh ahih manin huhna tampi akhiat kik kul ding uh ahi hi.\nMore: Tedim ICU Building apna kinei\nTua te tampi hang in mipi te ii nasepna pan income tax zong hong khang sak thei ding hi ci uh hi. Economist Frank Macchiarola in Breitbart te tawh interview na ah Pi Biden ii execuitve actions te hangin nasep million khat bang bei mang thei ding hi ci hi. Ref: Fox news News Update khah to to lai ni… Thomas Mung\nPrevious: Tedim ICU Building apna kinei\nNext: 2021 – 2025 kikal zongh Hluttaw pan Galkap 25% thukimloh in Thukhunpi kilaih zoloding\nJapan gamah Phone panin dailenbuk a awng zontheihna Service ki panding ~ ZD


url: =Lawhcing, Citak te Thu :: ZOMI DAILY\nposted on 17 April 2015 at 10:16 am Lomkholna: Article, Thawntuang\nSente paunak khat ah, ” Mipil ten mipilte tung panin pilna sin uh aa, mihaiten phutkhakna tung tawn panin pilna ngah uhhi”, ci hi. Mipilten laibu tampipi sim uh ahih manin pilna ngah behbeh uh aa, pil semsem uhhi. Mi haite ahihleh tuahkhakna leh phut khakna a ngah uhteh pil lawhpan uhhi cihna hi. Phut khakna leh tuakkhak neih kei zenzen leh hai semsem ding cihna hi mawk hi.\nObama : Yale University ah Lawyer asin laitak in Lai tampitak simin Top 1 na angah dongin hanciam cihtak in hanciamna a neih manin lawh cing hi. Mikangte bek pilding, USA kumpi suak thei ding..cih ngeina omlo hi. USA kumpi ka suak ngei kei ding hi. A hangin ka pianna Nu leh Pa mikanglah hilo in mivomte limlim USA kumpi a suaklah om ngeilo piang thei ngei kei-in teh cilo hi.\nA piang nailo khat Thuhoih a piangsak thei ding mikhat hi-ing. Mi khat suak ding hi-ing aci vilvel mikhat lawhcing hamtang hi.\nAbraham Lincoln : Laibu neihlo hi mahleh mi laibu neihsa teng a sim dingin kawm kawikawi in laitampi sim hi. Singtawh meituah in tuatawh laisimin, Kha tang ahoihteh Kha tang nuai ah Laisim hi kici hi. Hih zahin pilna a hanciam mikhat a biak Pasian dingin ki ngaihsun leng pilna pianuam ngel ding hihang. Hanciamna neih vilvel te mah Pasian in lawhcing sak hi.\nPeter : Zan thapai Nga beng manlo hi. Nai khat, nai nih sung Nga bengin man keita leh lungkia sese lo aom teh Pasian in acihtak manin lawhcinna pia bek hi. Tua bang mite zangh bek hi.\nNoah : Tenbaw kum 120 sung mual tungah bawl hi. Sim mawhna ko siatna thuak mah taleh tuate ah ki ngalo in a sep maban a zawh dong hanciam vinven ahih manin a sepna mawk suaklo hi. Haksatna ko siatna a tuahteh Pasian lam hilhna ah manggilhlo, Pasian phawkden ahih manin lawhcin hi.\nNa tupna bang hiam cih ki dong leh theilo aa…aci peuh om ding hihang. Bang sep sawm na hia kici leng Online enlo dia aci pawl om ding hi. Tupna neihnapi citaklo, muang ngamlo cih om hi. Tupna neih aa cihtak tak in a semte\nlawhcing bek hi. Ei pawlpawl bel tupna lah neihsese lo, an ne, na semkuan..cihteng tawh hun beito zelzel hi.\nTate mi suaksak ding, hanciampih ding…cih ih gelna zong Tupna lianpi khat ahihi. Kei bang mah hikeng cih ih ki theina zong hoih na pi in, kei khangin bangmah hilo ka hih manin ka Tate khangah mi a suah theihnang bang lampi om ding cihtawh hanciam cihtak in hanciamna zong Tupna kician neihna hi.\nZomite hong Angvan Pasianin tupna ngimna ki cian neih dingin hong siam hen. Lungdam.\nPrevious: Theihna huang\nNext: Na haksatna sungah na phawk ding thu (5)\nLeitungbup aom Zomi khempeuh te tungah itna tawh hopihna


url: =MI GOL MI THAHAT PU ENG SEEP\nPhaitu khua, Pu Lang Let tapa Pu Eng Seep suah kum pen 1820 pawl hih tuak hi. Pu Eng Seep ta Let Neng, Let Neng ta khup Cin Thang, khup Cin Thang ta Seep Kap Thang ahi hi. Seep Kap Thang in 29.7.1996 ( thudot ni) niin zi nei nai lo a, 1973 kumin a suak hi.\nPu Eng Seep tupa Pa Khup Cin Thang pen a pu mah sun laiin Phaitu khua-ah migol pen ahi hi. Pu Eng Seep pen gol mahmah ci uh hi. Tua hunin tehnate kithei nai lo ahi manin a tun sana kigen thei lo hi. A lutang pen leibelsuan cia pha ci uh a, a ngawng pen (a khep loh) pasal tukguk pha hi. A lutang leh a ngawng golzia tawh kituakin a tun sanna pen feet kua kim pha leh kilawm hi. Tonzang khuakhung Zopigam gal, Boltu gam ah lokho in, a lo hong zel hi. Vom tam mahmah a, vom a thah ciangin temta tawh dawt lup, teipi tawh sut lup ahih kei leh, guataak mahmah a langtuak hiam zum in, vom a kamkat laitak a kam sungah khumin kam kicihsak nawn lo dinga kingkalhsak cih bangin man se hi. Thau zang ngei lo hi. Khatvei vompi a mat leh a vompi in a khe pehsak a, a dam teh ama pawnsia gawp ahih manin a pawnsia kawmah namsia teeng zo hel ci hi. Vom a matsial in gol leh neu leh a gil khuah lohin a innah pumpuak ziauziau hi. A sih hun a kitheih nawn loh hangin, khangham khin mah in si hi.


url: =Dr H. Kham Khan Suan in Fulbright-Nehru Postdoctoral Fellowship, 2012-13 Ngah\nIndia mun tuamtuam applicants tampi lakpan Fulbright National Selection Committee in New Delhi ah candidates shortlist a bawl teng uh 4 November 2011 in interview uh a, Dr H. Kham Khan Suan pen Fulbright-Nehru Postdoctoral Fellowship, 2012-13 ngah ding a ‘principal candidate’ khat in ana recommend uh pen, tu’n ngah takpi ta hi.\nFulbright-Nehru Postdoctoral Fellowship pen 2011-12 pan in kipan hi a, Northeast India panin Dr. Suan pen a ngah masa pen suak ding cihna hi.\nLeitung mi thupi leh minthang tampite Fulbright scholar tampi om hi. Zomi Fulbright scholar zong kitam nai hetlo ding ahihmanin Dr Suan I lungdampih mahmah hi. Source: Vaphual.net\n12/2/2016 07:03:59 pm\nMany dr are visit for get more education and many expert gives the plans. Mostly government giving the scholarship for medical students because medical education is very costly. But this profession has many benefit for peoples.


url: =Mangkaang te'n Kawlgam a lakkhit uh 1887kumin, Zogam dong alaksuak nadingin mangkaang galkap mang Captain Wright, Kawlpi hong tung hi. Gal kisim kulselo a, hong uk thei nading vaihawm nuamin khamtung ukpi, khua hausate Kawlpi apai nading, kamtai sawl in, hong sam sak hi. Zomi lampuite'n zong taang mi ( 5 ) tel uha, Kawlpi pai sak hi. (Sizaang Khua 5 pan ) Captain Wright tawh a kimuh uh ciang, mai etna in, azaina khap 5 le zung 3 apha Zam 5, Taubel 5, Puanzal sil 5 leh puanten ten 120 pia uh hi.Tuakhit ciang, thu hih bang in vaikhak hi, "Kam dam kazat nopna le thuhoih ding kadeih na'un Letsong dingte hong khak ungh, thusau ngaisun unla Kawlpi hong sim nawn sekei un. Kawl te om nagam teng la zo lel ding nahih uh ciang, Khamtung teng le, Kawlpi zaang teng a uk ding ka koi/kaom khin uh hi,Uk pa thu na man keiuh le, ka galkap ten hong man sakding ka hi hi.\nPu Khup Vum Pi Vung NeamPi Ot Huai Pu Khai SuakPu Lian Kam Pu Vum MangPu Tuang Vungh Pi Huai NuamPu Pau Suang Pi Lian VungPu Zong On Pu Pau SuangPi Lian Vung Pu Zong OnPu Zong Thuam Pu Za VumPi Lam Ciang Thang HauUap Nuam Uap NuamPu Lu Kam Pi Niang CiangPu Son SuangPu En KhamPi Dim Ngiak Pu Pau LamHaang Sing Pi Uap Huai


url: =2. The Song Of The Vineyard\n3. Isaiah's Commission\nScripture: Isaiah 24:1\nScripture: Isaiah 46:1


url: =knowpc.ru → ������ ��� �������� → ��������� � ���������� → ���� � ������ ��� ������ → ������ ������� � → ������� ���� � ���������� Sexy Life � 1 "L'Eau par Kenzo", 10 ��\n������: ���� ���������� Leau Par Kenzo Kenzo SexyLine 1\n������ L\_ Eau par Kenzo - ��� ��������� ������� � ��������������. ���������� ���������� ������ �� ��������� � ������������ ������� ������� (/)\n���������� ����� ������� ���� � ���������� Sexy Life � 1 "L'Eau par Kenzo", 10 �� ���������� ������� �� ����� �������� ���� � ������� ���������. �������� ���� � ������ ��� ������ � KnowPC Shop +7(499)704-32-95.


url: =Isaiah 26 | Siantongluan.net\nTua ni ciangin Judah gamsungah hih la kisa ding hi: Khuapi muanhuai khat i nei a, Topa mahmah in i kulhte leh i panmun kipte hong hutsak hi.\nUpna-ah a kip thuman minamte a lut theihna dingin kulhkongpite hong ta un.\nTopa aw, nang hong muang a, nangma tungah a lungsim khempeuh a koih mipa lungnopna kicing pia ta in.\nTopa Pasian in eite khempeuh hong hu tawntung ahih manin Topa muang tawntung un.\nBang hang hiam cih leh amah in a kiphasak mite niamkhiat suk hi. Amau tenna khuapi muanhuai suksiatsak a, a kulhpite denkhap sakin leivui a suah hi.\nA zawng a cimawh a kinengniam mite in tu-in tua khua tuancil uh hi.\nMidikpa lampi tamkim a, nangmah in midikpa lampi na neelsak hi.\nTopa aw, nangma deihna kong zui uh a, nang kong ngak uh hi. Nang pen kote deih kicinna na hi hi.\nKa lungsim khempeuh tawh zanin nang kong deih a, zingsang khuavak ciangin lungsim tak tawh nang kong zong hi. Bang hang hiam cih leh leitung leh a mite tungah thu na khen ciangin leitunga a teng mite in thuman i cih bang hiam, cih a phawk ding uh hi.\nMigilote tungah nangmah na migit hangin a manin gamtat ding theithei tuanlo uh a, lungsim thutang mite gamsungah amaute in khialhna bawllai veve uh hi. Amaute in Topa} minliatna hong phawk nuamlo uh hi.\nTopa aw, amaute gim na piak ding lamtak na galte in theilo uh hi. Amaute maizumna thuaksak in la, amaute-a dingin na geelsa gimnate amaute thuaksak in. Na mite na itna thu na galte tungah kilangsak in.\nTopa aw, kote tungah mavanna hong pia in. Kote matut zawhna khempeuh nangmah in na hong sepsakna hang ahi hi.\nTopa}, kote Pasian aw, nang a hilo to dangte in ko tungah hong uk hangin, nangmah bek mah kote Topa na hi hi.\nAmaute si a, hingkik lo ding uh hi. Amaute mangthang ta uh a, omkik nawnlo ding uh hi. Tua bang a piantheihna dingin nangmah in amaute tungah siatna na tungsak a, amaute a kiphawkna khempeuh na beisak hi.\nAhih hangin nangmah in ko minam nong khangsak hi. Topa aw, nangmah in ko minam nong khangsak a, gamgi khempeuh na hong keeksak khin hi. Hih thu hangin nangma min a thang hi.\nTopa aw, ka cihmawh uh ciangin nang kong zong uh a, nangma hong taina pen kote nong gimpiakna ahi hi.\nTopa aw, nangma hangin kote pen naupaii numei a hun a nai ciangin na sa-in kiheek a, a kap tawh ka kibang uh hi.\nKote in naupaii-in ka kiheekheek uh a, huih bek a hingkhia tawh ka kibang uh hi. Kote in ka gam uh-a ding bangmah ka suakkhiasak kei uh a, leitungah a teng ding mi kuamah ka hingkhia kei uh hi.\nNangma mi a sisate hingkik ding uh a, amau pumpi thokik ding hi. Han sungah a lum mite aw, tho-in lungdamin la sa un! Bang hang hiam cih leh zing daitui in leitung a nosak kik bangin sawtpi-a a sisa mite Topa in hingkiksak ding hi.\nKa mite aw, hong pai-in na innsung uhah tum un la, na kongte uh khak un. Hehna a dam matengin tawlkhat sung bu un.\nBang hang hiam cih leh en un, amau mawhna hangin leitungah a teng mite gim a pia dingin ama omna panin Topa hong paikhia a, leitung in ama tunga a kithat mite lakkhia ding a, a kithat ama mite sincip nawnlo ding hi.\nTedim Lai Siangtho / Laibu: Isaiah 26


url: =Ka neu laiin ~ Hau Za Cin :: ZOMI DAILY\nposted on 18 November 2015 at 10:25 am Lomkholna: Article, Hauzacin\nKa neu laiin\nUpate kammal kawm pak i hi.\nKa khua theih cil in Radio kingai leh “All India Radio, Aizawl” hi den a, la kisa khempeuh ka nu hong hopihna kammal hi vetlo hi. Ahi zongin ka telloh khat zong omlo a, la kisa khempeuh, thu kigen khempeuh ka tel sitset hi. Radio sungah pau kizang pen ka inn kongbiang ka pusuah ciang kizang pan a, inn kongbiang sunglam ah ka nu tawh ka kiho ciang, ka pa tawh ka kiho ciang, ka sanggamte tawh ka kiho ciang kizanglo hi. Hun hong kihei zel in khatvei nitak lam nai 3:30 ciang Zolapi radio mah pan hong kisa hi. La dawng li khawng a sak khit uh ciang a lasak bei naikei leh zong khawl pahpah hi. A hun kiciangtan a cin ciang radio ah lasa kimlai zong a kibeisak ana hi hi.\nKa sangkah cil pan kipan a khatna vive ngah ka hih manin class sungah mite hong itna leh zahtakna kitanga, siate hong itna leh deihsakna zong kitang hi. Vai khempeuh nuam, sanginn lah nuam kisa, laisim lah kizo lel ahih manin a nopmawh omlo hi. Exam hong tung ding lah kikihta seselo a, exam hoihtak pass ding zong kilungkham lo hi.\nAhi zongin tan giat ka sim ciangin tuni donga ka mangngilh theihloh ding thu ka tuak hi. Kei kua hi a, kei kuate ka hi hiam cih hong ngaihsunsak thu hi. Sangsiapa in sanginn sungah lai hong hilh laitak in, “Tuni in hih class room sungah a om khempeuh kuamah USA president hi thei ding na om kei uh hi. Banghang hiam cih leh kuamah USA gam ah na piang kei uh hi,” ci hi. Tua a gen ciang aw! leitunga gam thupi pente in zong ngeina leh geelna kiciantak nei uh hi maw cih hong theisak hi. Tua ni ka thusin uh pen “India President sem dingin India gam mi hih kisam, India gam mi bek hilo in India ah a piang hih teekteek kisam hi” cih thu hi. Ahi zongin ka ngaihsutna tua khenlam pek ah hong lawnto hi.\n“Kei kua ka hi a, koi gam ah ka sem thei hiam aw” cih hong ngaihsunsak hi. I pianna mun leh gam zuiin mihingin gammi hihna, minam hihna a kinei diudeu ahi hi. Inn ka ciah ciang ka nu hong hopihna kammal “Cinno, tawpta maw” a cihte pen sanginn ah lawmte tawh ka kihona kammal tawh kibanglo ahih manin ka hihna limtak ka kan kik a kul na himawk hi. Ka pianna, ka khanna ah mihing a lutang tamzawte in hong ‘deep’ na hi gige a, a tamzaw gamtatzia leh a tamzaw ngeina pen ahi ding mah in a kikoih, a kithupi bawl na hi leltak a, tua tuihual in hong nawk ahih lam zong a kitheilo thei na hi mawk hi. Kumpi leh lutang tamzaw te in tua banga a tamzaw in a tawmzaw a deep pen ahi ding mah, a phamawhlo, a kintaaklo in a koih tawh kibang hi. A sawtna ciang a tamzaw in a tawmzaw deep mang dinga a tawmzawte a tamzawte lak ah belhcip ding cih pen ‘politics’ a cih kiaukiaute uh na hi bilbel hi. A tamzaw te a hoihzaw ahih khit tuanloh hangin a tamzaw in a tawmzaw a deep thei takpi mah ahi cih ka phawkna hi.\nMihing khat in kua mi hi a, kuate hi hiam cih a kitheih ding athupi na himawk hi. Bang minam ah piangsakpa in piangsak a, bang tawh khangkhia sak a bangci khang leh deih hiam cih zong Ama khut ah om hi. Ahihna a mangngilh loh ding zong hong deih na hi gige hi. Pau leh ham hong pia a, ngeina leh zuih ding pupa ngeina kicing hong pia diudeu hi. Koi gam koi mun ah i om zongin tua pen i mangngilhloh ding a thupi na hi gige hi. Ka lungdam mahmahna khat pen ka nu in ama kammal tawh hong hopih ciauciauna hi. Zokam leh Zopau tawh hong hopih in Zomi lak ah hong tonpih a, Zomi te tawh hong kikhawlsak in, Zomi te tawh piangsakpa phatna hong neikhawmsak a, Zomi adingin thungetna hong neihpih hi. Tuni in hih thute ka ngaihsut ciang a ma’n a zak nawnloh, a theih nawnloh ding hang vantungah Pa Pasian kiangah Zokam Zopau mah tawh lungdam lasain lam diaidiai ding uh hi!\nPrevious: Ka muhpak US Gamthu pawlkhat – 53\nNext: Mailam kalsuan ziading ~ Dr. Ngul Khan Pau\nChina kumpi nuai ah Hong Kong bit nawnlo\nLeitunga tualthat mi minthangte ~ Pau Tun Thang\nHong Kong ah dawlnih Bus golpikhat tuahsia in mi 19 sikhin, 10 val liam


url: =Malaysia College sangnaupang numeikhat ata that ahih main thu kibawl ~ ZD :: ZOMI DAILY\nMalaysia College sangnaupang numeikhat ata that ahih main thu kibawl ~ ZD\nposted on 10 April 2017 at 7:25 pm Lomkholna: Malaysia, News, Sawltak, World\nMalaysia ah kum 20 aphakhin College sangnaupang numei khatin zawlta nei in, asuahcil phetin thatlum in ekbuk sungah koih ahih manin, tuavai tawh kiman a thu kibawl cih theStar pan kiza ahi.\nTua numeinu min pen Nur Izzati Adi kici a, Bukit Kayu Hitam gei aom Agricultural College ah akum khatna First Year akah laitak ahihi. Tuni Monday ni in Magistrate’s Court ah thusitna kinei in, amawhna aki pulak ciangin amahpen alu kunsuk ngeungeu cihi.\nNur Izzati pen Sungai Petani ah ateeng uh hi a, unau 4 lak ah a upapen ahihi. Nau apaailam zong a innkuanpih te’n theilo uh hihtuak a, a College sangkahna Hostel aom Toilet Bowl sungah asuahphet in paiziau cihi.\nNau asuahpen March 30 ni nitaklam 5:20pm hunpawl hi a, naungek pen pasalno ahihi. Athu akibawlcil in naungekpen asisa in asuak kisa himahleh athu aki kancian, dotcian ciangin ahing in asuak hi a, athahlup khitciang in ekbuk sungah anutsiat cimawk hi.\nTuahang in “Section 302 of the Penal Code for murder” cihtawh mithat in akiman ahihi.\nMurder cihtawh kimawhsakna aki genkhiat ciangin Nur Izzati in bangmah nialseselo ci a, Bail zong ngahlo ahih manin Pokok Sena prison ah kipuak hi.\nNaungek pen Postmortem kibawl in, Report pen ngahnailo ahih manin, June 7 ni ciangin khatvei thusitna thuakkikding a, athong kiatzatding tuahun ciangin ki genkhiading cih kiza hi.\nPolice te’n hih Case abawlcil in naungek kuama theihloh in suakin, asisa ahih manin aluanghawm selsim cihtawh thu akibawl ahihi. Ahi zongin Postmortem aki bawlmasakna ah naungek asuahcil in asi hilo cih ki mukhia ahih manin, mithat cihtawh thu akibawlkik ahihi.\nMalaysia gamsung ahzong naungek suakcil kipai, kithat, nauphiat cihbang thuginalo tammawk hi. ZD Sawltak #zomidaily\nPrevious: Malaysia Airport ah Cinghpi ki “Rhino Horns” US$3.1 million manneiding kiman ~ ZD\nNext: Na Nu le Na Pa um kei in (8) ~ Lian Tuang


url: =Зарядное устройство для HP Pavilion ze4319 TopON TOP-DT01S\nОписание блока питания для HP Pavilion ze4319 TopON TOP-DT01S\nЗарядное устройство для HP Pavilion ze4319 TopON TOP-DT01S создано для питания и зарядки аккумуляторной батареи ноутбука от сети переменного тока 220V. Зарядное устройство более глубоко заряжает батарею ноутбука и наименее чувствительно к перепадам напряжения в сети. По этому, сетевая зарядка TopON TOP-DT01S более надежна, в особенности в тех критериях, где электросеть нестабильна.\nЗарядное устройство для HP Pavilion ze4320 TopON TOP-DT01S\nЗарядное устройство для HP Pavilion ze4321 TopON TOP-DT01S\nЗарядное устройство для HP Pavilion ze4326 TopON TOP-DT01S


url: =Revolutionary Evolution of an Untold Legacy: Dictatorship vs. Direct Supervision\nKawlgam pen Democracy gam a hih himasak loh ban ah, Democracy tawh lampi hoih tak in ki ukkhakna nuai ah Zomi a tam zaw ki om khalo leh, i om zong in, ki telcian khinlo ahih man in eima theih sunsun ahi "Dictatorship" cih kammal te khong leh "Discrimination" cih ciang bek mah mikim in i lotngah hi.\nIthuakna lian leh, i tuah tam ahih man in na khempeuh i etna mit limlang pen eima thuak ngeina dan mah tawh ki tehkak in kimu ahi hi. (We see things as who we are, not really as what they are...) acih dan a hi hi. Mit limlang a bulhte in a muh thute ah a mitlimlang I tungtawn in a en, a mu uh ahi hi. Tua bang mah bang in leitung ah kua minam, kua gam hi ta leh amau background, amau ngeina, amau zia leh tong, amau tuahkhakthute (personal world view) ciat tawh thu a kimu ahi hi.\nPosted by Taang Sianpu at 7:18 PM\nLabels: Dictatorship, Directive


url: =Melhoih ~ Hau Za Cin :: ZOMI DAILY\nposted on 19 January 2016 at 10:25 am Lomkholna: Article, Hauzacin\nMelsia te melhoih kici theilo hi. Melhoih te zong melsia kici theilo a, melhoih bek kici thei hi. Melhoih leh melsiat ding kiteel theilo a, kibawl thei pianpian hih tuak hi. Melsia pan melhoih kibawl thei a, melhoih pan melsia zong kibawl thei hi. Melhoih leh melsia a kibatna omlo a, a kilamdanna zong tampi om hi. “Aktui sungah a vom a kang ding kitheilo” a kicih bangin a piang nailo khat a melhoih ding a melsiat ding kigenkhol theilo hi. A pian ciangin zong a khankhit ciang a melhoih ding a melsiat ding kigenkhol theilo a, a khan laitak zong a melhoih suak ding leh a melsia suak ding kigenkhol theilo hi. A hang tampi om a, a kingakna khuambul kibanglo hi. Mihing melhoih te hampha a, mihing melsia te hamsia tuanlo hi. A sep theih uh kibanga, a hih theih uh kibang hi. Mite muh dan kibanglo hi bek a, amau tungah kilamdanna omlo hi. A ente muh dan bel kibang thei vetlo hi. Tua in tampi kilamdangsak hi.\nMelhoih melsia a tehna ciangkang omlo a, a gikna tawikhaina ding zong omlo hi. A sawpna ding satpiang leh a nuh ding powder a om cih zong hi tuanlo a, a ente mit ah kinga pen zaw hi. A ente in melsia i sak mahmah zong a pianna nu leh pa mit ah na melhoih mahmah thei a, mi pawlkhat in hoih a sak mahmah pawlkhat in hoih hong sakpih hetlo thei hi. A tamzaw in hoih a sak leh hoih hi inteh kici thei bek a, a hoih pen a sia pen cih kiciangtan theilo hi. Leitungbup ah nungak hoih pen cih bang om theilo a, a ente etna leh a muhzia a kibang cih om theilo hi. Tangval hoih pen cih zong om theilo a, a en nungakte mit ah kinga hizaw hi. Baby Show cih khawng zong om keei a, a hoih pen a kitel mah hiam, a bang pen kitel hiam kigencian thei tuanlo hi; a kitel pen a kitelna mun ah ahoih pen dinga a up uh a tel uh hilel a, hoih pen hi cihtheihna ding om tuanlo hi. Nupi melhoih pen cih zong om thei tuanlo a, ei zi tek mah melhoih kisa pen ding hi lel hi. Tua mah bangin papi melhoih pen cih zong om thei tuanlo a, sam kang in talkolh taleh amau pasal tek mah hoihpen sa le uh kilawm hi.\nTua man hi diam piang masate in “melhoih cih zong a ente mit hi zaw” (beauty lies in the eyes of the beholder) na ci uh hi.\nPasian in nu leh pa melhoih pen hong pia a, tu leh ta melhoih pen tawh hong phungvuh in, zi leh pasal melhoih pen tawh hong kalsuan sak hi. Tua pen leitung paidan hi a, mihing ngeina ah ei a pen a hoih pen in a kipia nuam den ahi hi. Tua bangin zong kingaihsun takpi hi. Ei a a hoihpen (ei adingin) zong na hi takpi pah a, mi hampha hi dinga tunglam pan hamphatna i ngah hi ngelngel ding hi. Ek zong ei a uih kisa lo napi midanga khat hileh ki mut susu pah hi. Nak kihum nuam pah hi. Nupi te bang amau ta hi peuhleh eksiak ding kihhuai salo a, mi nau ek hi leh siak ding cih thadah leiko nuamlai thei uh hi. Mihing ngeina hi dinga, a gei pan i muh tawm pak tawh khel pak cih hitheilo ding hi.\nLawmte khat in kuai lianga melhoih a sak a ihmut mawh liang pen midang khat adingin a ik ah zong namlo thei hi. Bawhlung siam Carlos Tavez pen nungak khat in laikhak in, “Hoih hong sa lua ing,” ci hi. Tavez in, “Ka koilai hoih hong sa na hiam?” “Na ngawng tom thinthen hoih sa pen ing,” ci hi. Bawhlung a suih ciang na en dih vaw – a ngawng tom thinthen manin hoih nasa hiam?\nOlympics, World Cup, Conferences, Concerts, etc a om simin a tawpna ah, “Tu tung mah thupi pen hi,” cih tawh thugen nunung pen in gen den hi. Sydney Olympics closing ceremony ah “tutung mah thupi pen hi,” ci in gen uh hi. Tua zawh kum 4 ciang Beijing Olympics ah zong “Beijing Olympics thupi pen hi,” ci in IOC President in mangpha khakna ah gen hi. 2006 FIFA WC Germany ah “Tu kum WC thupi pen hi,” ciin gen a, 2010 WC tawpni in zong FIFA President mah in “South Africa WC mah thupi pen hi,” ci veve hi. Tua ahih leh koi thupi pen?? Koi, koi, koi???? A nunung penpen thupi pen den hilel hi.\nNang hong kigensak hileh kua melhoih pen ciin na gen tam? Na muh nunung pen mah “melhoih pen” na ci den lecin leitung tomkal nunsung mi hampha mahmah khat na hipelmawh ding hi. Melhoih pen ka hi na, melhoih pen na hi na? The answer is simply ‘YES’!\nPrevious: US gamsung khualzinna pawlkhat – 17\nNext: Pu Zokhai Thugen hoih ka sak te ~ Pu Zokhai